
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 42 


ΝΟΜΟΣ ΥΠ’ ΑΡΙΘ. 3536 

Ειδικές ρυθμίσεις θεμάτων μεταναστευτικής πολιτικής 
και λοιπών ζητημάτων αρμοδιότητας Υπουργείου 
Εσωτερικών, Δημόσιας Διοίκησης και Αποκέντρω¬ 
σης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

ΚΕΦΑΛΑΙΟ ΠΡΩΤΟ 
ΕΙΔΙΚΕΣ ΡΥΘΜΙΣΕΙΣ ΘΕΜΑΤΩΝ 
ΜΕΤΑΝΑΣΤΕΥΤΙΚΗΣ ΠΟΛΙΤΙΚΗΣ 

Αρθρο 1 

Εθνική Επιτροπή για την κοινωνική ένταξη 
των μεταναστών 

1. Συνιστάται Εθνική Επιτροπή για την Κοινωνική 
Ένταξη των Μεταναστών υπαγόμενη στο Υπουργείο 
Εσωτερικών, Δημόσιας Διοίκησης και Αποκέντρωσης 
(ΥΠ.ΕΣΔ.Δ.Α.). Η Επιτροπή συγκροτείται με απόφαση 
του Υπουργού Εσωτερικών, Δημόσιας Διοίκησης και 
Αποκέντρωσης, η οποία δημοσιεύεται στην Εφημερίδα 
της Κυβερνήσεως. 

2. Η Επιτροπή αποτελείται από: α) τον Υπουργό Εσω¬ 
τερικών, Δημόσιας Διοίκησης και Αποκέντρωσης ως 
Πρόεδρο, με αναπληρωτή του τον Γενικό Γραμματέα 
του Υπουργείου Εσωτερικών, Δημόσιας Διοίκησης και 
Αποκέντρωσης, ο οποίος, όταν παρίσταται ο Υπουργός, 
συμμετέχει ως μέλος, β) τον Γ ενικό Γ ραμματέα Δημο¬ 
σιονομικής Πολιτικής του Υπουργείου Οικονομίας και 
Οικονομικών, τους Γ ενικούς ή Ειδικούς Γ ραμματείς των 
Υπουργείων Εξωτερικών, Ανάπτυξης, Εθνικής Παιδείας 
και Θρησκευμάτων, Απασχόλησης και Κοινωνικής Προ¬ 
στασίας, Υγείας και Κοινωνικής Αλληλεγγύης, Πολιτι¬ 
σμού και Δημόσιας Τάξης, οι οποίοι προτείνονται από 
τους οικείους Υπουργούς, γ) τον Πρόεδρο του Ινστιτού¬ 
του Μεταναστευτικής Πολιτικής, ως διαμεσολαβητικό 
σύνδεσμο μεταξύ Εθνικής Επιτροπής και κοινωνίας των 
πολιτών (όπως ενώσεις μεταναστών, Μη Κυβερνητικές 
Οργανώσεις και άλλους κοινωνικούς εταίρους που 
ασχολούνται με θέματα μεταναστών), δ) δύο εκπρο¬ 
σώπους της Κεντρικής Ένωσης Δήμων και Κοινοτήτων 
Ελλάδος (Κ.Ε.Δ.Κ.Ε.), ε) δύο εκπροσώπους της Ένωσης 
Νομαρχιακών Αυτοδιοικήσεων Ελλάδος (Ε.Ν.Α.Ε.), στ) 

έναν εκπρόσωπο της Εκκλησίας της Ελλάδος, ο οποίος 
ορίζεται με απόφαση της Διαρκούς Ιερός Συνόδου, ζ) 
έναν εκπρόσωπο μέλος Δ.Ε.Π. Πανεπιστημίου σε συ¬ 
ναφές γνωστικό αντικείμενο, η) έναν εκπρόσωπο από 
κάθε κοινοβουλευτική ομάδα που αναγνωρίζεται από 
τον Κανονισμό της Βουλής, θ) δύο εκπροσώπους της 
Ανώτατης Διοίκησης Ενώσεων Δημοσίων Υπαλλήλων 
(Α.Δ.Ε.Δ.Υ.), ι) δύο εκπροσώπους της Γενικής Συνομο¬ 
σπονδίας Εργατών Ελλάδος (Γ.Σ.Ε.Ε.), ια) έναν εκπρό¬ 
σωπο του Συνδέσμου Ελληνικών Βιομηχανιών (Σ.Ε.Β.), ιβ) 
έναν εκπρόσωπο της Γενικής Συνομοσπονδίας Επαγ- 
γελματιών Βιοτεχνών Εμπόρων Ελλάδος (Γ.Σ.Ε.Β.Ε.Ε.), 
ιγ) έναν εκπρόσωπο της Εθνικής Συνομοσπονδίας Ελ¬ 
ληνικού Εμπορίου (Ε.Σ.Ε.Ε.), ιδ) έναν εκπρόσωπο του 
Εμπορικού και Βιομηχανικού Επιμελητηρίου Αθηνών 
(Ε.Β.Ε.Α.), ιε) έναν εκπρόσωπο του Διεθνούς Οργανισμού 
Μετανάστευσης (Δ.Ο.Μ.) και ιστ) έναν εκπρόσωπο του 
Δικηγορικού Συλλόγου Αθηνών. 

3. Οι φορείς που εκπροσωπούνται στην Επιτροπή υπο- 
χρεούνται να υποδείξουν τους εκπροσώπους τους μέσα 
σε προθεσμία είκοσι (20) ημερών από την κοινοποίη¬ 
ση της σχετικής έγγραφης πρόσκλησης του Υπουργού 
Εσωτερικών, Δημόσιας Διοίκησης και Αποκέντρωσης. 
Αν δεν υποδειχθούν εκπρόσωποι μέσα στην προθεσμία 
αυτή, η Επιτροπή συγκροτείται και συνεδριάζει νομίμως 
με τα λοιπά μέλη έως την υπόδειξη και το διορισμό των 
εκπροσώπων των φορέων. 

4. Έργο της Επιτροπής είναι: α) η εισήγηση προτάσεων 
και δράσεων που αφορούν την κοινωνική ένταξη των 
μεταναστών στη Διυπουργική Επιτροπή του άρθρου 3 
του ν. 3386/2005 (ΦΕΚ 212 Α'), β) η διεξαγωγή του κοι¬ 
νωνικού διαλόγου και του διαλόγου με την κοινωνία των 
πολιτών για τη διαμόρφωση πολιτικών που προάγουν 
την ένταξη των μεταναστών σε όλους τους τομείς, σύμ¬ 
φωνα με το διεθνές δίκαιο και το ευρωπαϊκό κεκτημένο 
και γ) η κατάρτιση και παρακολούθηση επιχειρησιακών 
προγραμμάτων, σχετικών με την εφαρμογή της πολι¬ 
τικής κοινωνικής ένταξης των μεταναστών, ιδίως στο 
πλαίσιο του Ολοκληρωμένου Προγράμματος Κοινωνικής 
Ένταξης, εφόσον το έργο αυτό της ανατεθεί από τον 
Υπουργό Εσωτερικών, Δημόσιας Διοίκησης και Αποκέ¬ 
ντρωσης. 

5. Η Επιτροπή, στο πλαίσιο της αποστολής της, συ¬ 
ντάσσει ετήσια έκθεση, στην οποία καταγράφονται οι 
εξελίξεις ως προς τα ζητήματα της κοινωνικής ένταξης 
των μεταναστών σε εθνικό και διεθνές επίπεδο και η 

οποία υποβάλλεται στη Βουλή, καθώς και στη Διυπουρ¬ 
γική Επιτροπή του άρθρου 3 του ν. 3386/2005, μαζί με τις 
προτάσεις της για τη λήψη των αναγκαίων μέτρων. 

6. Η διοικητική, επιστημονική και εν γένει τεχνική υπο¬ 
στήριξη της Επιτροπής του άρθρου 1 ανατίθεται στις 
υπηρεσίες της Διεύθυνσης Αλλοδαπών και Μετανάστευ¬ 
σης του Υπουργείου Εσωτερικών, Δημόσιας Διοίκησης 
και Αποκέντρωσης και του Ινστιτούτου Μεταναστευτι- 
κής Πολιτικής (Ι.ΜΕ.ΠΟ.). Για την υποβοήθηση του έργου 
της, μπορεί, με απόφαση του Υπουργού Εσωτερικών, 
Δημόσιας Διοίκησης και Αποκέντρωσης, να συνιστώνται 
ειδικές επιτροπές ή ομάδες εργασίας ή έργου με πρό¬ 
σωπα που ορίζονται από δημόσιες υπηρεσίας ή φορείς 
του δημόσιου ή του ιδιωτικού τομέα ή είναι επιστήμονες 
με εξειδικευμένες γνώσεις ή εμπειρία, ανάλογα με το 
αντικείμενο του έργου. 

7. Με απόφαση του Υπουργού Εσωτερικών, Δημόσιας 
Διοίκησης και Αποκέντρωσης ρυθμίζονται θέματα σχε¬ 
τικά με τη λειτουργία της Επιτροπής της παραγράφου 
1, καθώς και κάθε άλλη αναγκαία λεπτομέρεια. Με κοινή 
απόφαση των Υπουργών Εσωτερικών, Δημόσιας Διοίκη¬ 
σης και Αποκέντρωσης και Οικονομίας και Οικονομικών 
ορίζεται η αποζημίωση για τα μέλη των επιτροπών ή 
ομάδων εργασίας ή έργου που προβλέπονται στην πα¬ 
ράγραφο 6, σύμφωνα με τις κείμενες διατάξεις. 

Αρθρο 2 

Διυπουργική Επιτροπή Παρακολούθησης 
της Μεταναστευτικής Πολιτικής 

1. Η παρ. 1 του άρθρου 3 του ν. 3386/2005 αντικαθί¬ 
σταται ως εξής: 

«1. Για το συντονισμό της μεταναστευτικής πολιτικής 
στην Ελλάδα συνιστάται Διυπουργική Επιτροπή, απο- 
τελούμενη από τους Υπουργούς Εσωτερικών, Δημόσιας 
Διοίκησης και Αποκέντρωσης, Οικονομίας και Οικονομι¬ 
κών, Εξωτερικών, Εθνικής Άμυνας, Ανάπτυξης, Εθνικής 
Παιδείας και Θρησκευμάτων, Απασχόλησης και Κοινω¬ 
νικής Προστασίας, Υγείας και Κοινωνικής Αλληλεγγύ¬ 
ης, Αγροτικής Ανάπτυξης και Τροφίμων, Δικαιοσύνης, 
Πολιτισμού, Δημόσιας Τάξης και Εμπορικής Ναυτιλίας, η 
οποία συνέρχεται τουλάχιστον δύο φορές το χρόνο.» 

2. Το τελευταίο εδάφιο της παρ. 3 του άρθρου 3 του 
ν. 3386/2005 αντικαθίσταται ως εξής: 

«Με την ίδια απόφαση ορίζεται ο Πρόεδρος και η 
γραμματειακή της υποστήριξη.» 

3. Η παρ. 4 του άρθρου 3 του ν. 3386/2005 αντικαθί¬ 
σταται ως εξής: 

«4. Με κοινή απόφαση των Υπουργών Εσωτερικών, 
Δημόσιας Διοίκησης και Αποκέντρωσης, Οικονομίας και 
Οικονομικών, Εξωτερικών, Εθνικής Άμυνας, Ανάπτυξης, 
Εθνικής Παιδείας και θρησκευμάτων, Απασχόλησης και 
Κοινωνικής Προστασίας, Δικαιοσύνης, Δημόσιας Τάξης 
και Εμπορικής Ναυτιλίας καθορίζονται τα ειδικότερα 
θέματα λειτουργίας της Επιτροπής της παραγράφου 1 
και η γραμματειακή της υποστήριξη.» 

Άρθρο 3 

Γ ενικές προϋποθέσεις δικαιώματος διαμονής 

Το τελευταίο εδάφιο της περίπτωσης β' του άρθρου 
10 του ν. 3386/2005 αντικαθίσταται ως εξής: 

«Εφόσον συντρέχουν λόγοι δημόσιας τάξης και ασφά¬ 
λειας, μεταξύ των οποίων περιλαμβάνεται και η έκδοση 


τελεσίδικης καταδικαστικής απόφασης για κακούργημα 
ή πλημμέλημα σε ποινή φυλάκισης τουλάχιστον ενός 
(1) έτους, η αρμόδια υπηρεσία μπορεί να αρνηθεί τη 
χορήγηση ή ανανέωση της άδειας διαμονής. Η συνδρομή 
λόγων δημόσιας τάξης και ασφάλειας που ανακύπτουν 
μετά τη χορήγηση της άδειας διαμονής συνιστούν λόγο 
ανάκλησής της. Εάν στο πρόσωπο του υπηκόου τρίτης 
χώρας συντρέχουν λόγοι δημόσιας τάξης και ασφά¬ 
λειας, για τους οποίους δεν υφίσταται τελεσίδικη κα- 
ταδικαστική απόφαση ή εγγραφή του στον κατάλογο 
ανεπιθύμητων που προβλέπεται στο άρθρο 49 του ν. 
2910/ 2001 (ΦΕΚ 91 Α'), τότε οι λόγοι αυτοί θα πρέπει να 
μνημονεύονται ειδικώς και αιτιολογημένως στη σχετική 
απόφαση.» 

Άρθρο 4 

Προϋποθέσεις ανανέωσης άδειας διαμονής 

1. Μετά το πρώτο εδάφιο της παρ. 1 του άρθρου 11 του 
ν. 3386/2005 προστίθενται τα ακόλουθα εδάφια: 

«Για την ανανέωση της άδειας διαμονής, ο υπήκοος 
τρίτης χώρας οφείλει, μέσα σε χρονικό διάστημα δύο 
μηνών πριν από τη λήξη της άδειας διαμονής, να υποβά¬ 
λει σχετική αίτηση. Εκπρόθεσμες αιτήσεις για ανανέωση 
άδειας διαμονής, μπορούν να κατατεθούν μέχρι και ένα 
μήνα από τη λήξη της. Στην περίπτωση αυτή δεν εφαρ¬ 
μόζεται η παρ. 3 του άρθρου 73 και ο υπήκοος τρίτης 
χώρας υπόκειται στην καταβολή προστίμου υπέρ του 
Δημοσίου ίσου με το ένα τρίτο του παράβολου της περ. 
α' της παρ. 1 του άρθρου 92 του ν. 3386/2005. Μετά την 
πάροδο μηνάς από τη λήξη της άδειας διαμονής δεν 
είναι δυνατή η κατάθεση σχετικής αίτησης.» 

2. Το τελευταίο εδάφιο της παρ. 1 του άρθρου 12 του 
ν. 3386/2005 αντικαθίσταται ως εξής: 

«Εκπρόθεσμες αιτήσεις, με την επιφύλαξη των διατά¬ 
ξεων της παρ. 1 του άρθρου 11, απορρίπτονται, εκτός εάν 
συντρέχουν, αποδεδειγμένως, λόγοι ανωτέρας βίας.» 

3. Η παρ. 5 του άρθρου 12 του ν. 3386/2005 καταργεί- 
ται και οι παράγραφοι 6 και 7 αναριθμούνται σε 5 και 
6 αντίστοιχα. 

4. Το πέμπτο εδάφιο της παρ. 1 του άρθρου 13 του 
ν. 3386/ 2005, όπως συμπληρώθηκε με την παρ. 2 του 
άρθρου 34 του ν. 3448/2006 (ΦΕΚ 57 Α'), αντικαθίσταται 
ως εξής: 

«Με αποφάσεις των Γ ενικών Γ ραμματέων των Περι¬ 
φερειών Αττικής και Κεντρικής Μακεδονίας, αντίστοιχα, 
μπορεί να συνιστώνται, σε κάθε υπηρεσία Αλλοδαπών 
και Μετανάστευσης της Περιφέρειας Αττικής και στο 
Νομό Θεσσαλονίκης της Περιφέρειας Κεντρικής Μακε¬ 
δονίας, μέχρι δύο επιπλέον, Επιτροπές Μετανάστευσης, 
εφόσον τούτο επιβάλλεται για την ταχύτερη διεκπεραί¬ 
ωση του έργου τους.» 

Αρθρο 5 

Ρυθμίσεις διαδικασίας μετάκλησης 

1. Στην παρ. 2 του άρθρου 14 του ν. 3386/2005 προ¬ 
στίθενται περιπτώσεις η' και θ' ως εξής: 

«η. Εκπρόσωπο της Πανελλήνιας'Ενωσης Πλοιοκτητών 
Μέσης Αλιείας 

θ. Εκπρόσωπο της Ένωσης Πλοιοκτητών «Γρι - Γρι» 
Αιγαίου και Ιονίου Πελάγους.» 

2. Στην παρ. 3 του άρθρου 14 του ν. 3386/2005 προ¬ 
στίθεται εδάφιο τελευταίο που έχει ως εξής: 

«Με την απόφαση του πρώτου εδαφίου ορίζονται ει¬ 
σηγητές και γραμματέας της Επιτροπής, οι οποίοι είναι 
υπάλληλοι της Διεύθυνσης Αλλοδαπών και Μετανάστευ¬ 
σης της Περιφέρειας.» 

3. Το τέταρτο εδάφιο της παρ. 3 του άρθρου 14 του 
ν.3386/2005 αντικαθίσταται ως εξής: 

«Κατά την κατάρτιση της έκθεσης λαμβάνονται υπό¬ 
ψη, υποχρεωτικά, τα κριτήρια που καθορίζονται με την 
κ.υ.α. της παραγράφου 5 και το συμφέρον της εθνικής 
οικονομίας.» 

4. Η παρ. 5 του άρθρου 14 του ν. 3386/2005 αντικαθί¬ 
σταται ως εξής: 

«5. Με κοινή απόφαση των Υπουργών Εσωτερικών, 
Δημόσιας Διοίκησης και Αποκέντρωσης, Οικονομίας και 
Οικονομικών, Εξωτερικών, Απασχόλησης και Κοινωνικής 
Προστασίας, Αγροτικής Ανάπτυξης και Τροφίμων και 
Δημόσιας Τάξης καθορίζονται τα κριτήρια που λαμβά- 
νονται υπόψη, η διαδικασία κατάρτισης της έκθεσης 
της παραγράφου 3, καθώς και οι ειδικότεροι όροι για 
τη μετάκληση για εξαρτημένη εργασία των υπηκόων 
τρίτων χωρών στη χώρα.» 

5. Οι παράγραφοι 6 και 7 του άρθρου 14 του ν. 3386/ 
2005 καταργούνται. Οι παράγραφοι 8 και 9 του ίδιου 
άρθρου αναριθμούνται σε 6 και 7 αντιστοίχως. 

Άρθρο 6 

Θέματα εξαρτημένης εργασίας 

1. Στην περίπτωση β' της παρ. 2 του άρθρου 15 του ν. 
3386/2005 προστίθεται εδάφιο που έχει ως εξής: 

«Ειδικά για την περίπτωση απασχόλησης ατόμων σε 
γεωργικές εργασίες, οικοδόμων, αποκλειστικών νοσοκό¬ 
μων και προσωπικού εργαζομένου κατ’ οίκον, με σχέση 
εξαρτημένης εργασίας σε περισσότερους του ενός μη 
σταθερούς εργοδότες, δεν απαιτείται προσκόμιση σύμ¬ 
βασης εργασίας.» 

2. Μετά το πρώτο εδάφιο της περίπτωσης γ' της 
παρ. 2 του άρθρου 15 του ν. 3386/2005 προστίθενται 
τα ακόλουθα εδάφια: 

«Εάν ο υπήκοος τρίτης χώρας έχει πραγματοποιήσει 
μικρότερο αριθμό ημερομισθίων, μπορεί να προβεί στην 
εξαγορά αριθμού ημερών ασφάλισης μέχρι ποσοστού 
20% του απαιτούμενου βάσει της ανωτέρω απόφασης 
αριθμού. Σε περίπτωση ανανέωσης διετούς άδειας δια¬ 
μονής, η προϋπόθεση αυτή πρέπει να συντρέχει αθροι¬ 
στικά για το σύνολο της διετίας.» 

3. Η παρ. 4 του άρθρου 15 του ν. 3386/2005 αντικαθί¬ 
σταται ως εξής: 

«4. Ο κάτοχος άδειας διαμονής για εργασία μπορεί να 
εργασθεί σε άλλο νομό της ίδιας ή διαφορετικής Περι¬ 
φέρειας μετά την πάροδο ενός έτους από τη χορήγηση 
της αρχικής άδειας διαμονής.» 

4. Στην παρ. 5 του άρθρου 15 του ν. 3386/2005 προ¬ 
στίθεται τελευταίο εδάφιο ως εξής: 

«Δεν επιτρέπεται η ανανέωση της άδειας διαμονής 
για εξαρτημένη εργασία σε άδεια διαμονής για άσκηση 
ανεξάρτητης οικονομικής δραστηριότητας, πριν από την 
παρέλευση τριετίας από την έναρξη ισχύος της αρχικής 
άδειας διαμονής.» 

Αρθρο 7 

Μετάκληση αλιεργατών 

Μετά το άρθρο 16 του ν. 3386/2005 προστίθεται άρθρο 
16 Α, το οποίο έχει ως εξής: 


«Άρθρο 16 Α 
Μετάκληση αλιεργατών 

1. Ο εργοδότης που επιθυμεί να απασχολήσει υπη¬ 
κόους τρίτης χώρας, ως αλιεργάτες, με σχέση εξαρ¬ 
τημένης εργασίας ορισμένου χρόνου και προκειμένου 
να χορηγηθεί η αντίστοιχη θεώρηση εισόδου, οφείλει 
να λάβει προηγούμενη έγκριση του Γενικού Γραμματέα 
της Περιφέρειας, εφόσον προβλέπονται αντίστοιχες 
θέσεις στην απόφαση του άρθρου 14 αυτού του νόμου, 
ύστερα από αίτησή του που κατατίθεται στο Δήμο ή την 
Κοινότητα του νομού στον οποίο είναι εγκαταστημένη 
η επιχείρησή του ή στην έδρα νηολογίου του σκάφους 
του, τουλάχιστον τρεις μήνες πριν από την έναρξη της 
αλιευτικής περιόδου. Μαζί με την αίτηση ο εργοδότης 
καταθέτει εγγυητική επιστολή τράπεζας ή του Ταμεί¬ 
ου Παρακαταθηκών και Δανείων που αντιστοιχεί στις 
αποδοχές ενός μηνάς του ανειδίκευτου εργάτη, η οποία 
επιστρέφεται στον εργοδότη μετά τη λήξη της άδειας 
διαμονής. Αρμόδια για την εξέταση της αίτησης είναι 
η οικεία υπηρεσία Αλλοδαπών και Μετανάστευσης της 
Περιφέρειας. 

2. Η διάρκεια ισχύος της άδειας διαμονής είναι ισόχρο¬ 
νη με τη διάρκεια ισχύος της σύμβασης εργασίας και 
δεν μπορεί να υπερβεί τους δέκα μήνες ούτε να ανα¬ 
νεωθεί. Κατά τη διάρκεια ισχύος της άδειας διαμονής 
δεν επιτρέπεται αλλαγή εργοδότη. Σε περίπτωση λύσης 
ή διακοπής της σύμβασης εργασίας, η άδεια διαμονής 
ανακαλείται και ο υπήκοος τρίτης χώρας υποχρεούται 
να αναχωρήσει από τη Χώρα. 

3. Ειδικά για όσους υπάγονται στις ρυθμίσεις της δι¬ 
μερούς συμφωνίας μεταξύ της Ελληνικής Δημοκρατίας 
και της Αραβικής Δημοκρατίας της Αιγύπτου, η οποία 
έχει κυρωθεί με το ν. 1453/1984 (ΦΕΚ 88 Α'), σε περί¬ 
πτωση λύσης της σύμβασης εργασίας ή διακοπής με 
οποιονδήποτε τρόπο της σχέσης εργασίας, κατά το 
διάστημα ισχύος της άδειας διαμονής τους, επιτρέπεται 
η σύναψη νέας σύμβασης εργασίας με άλλον εργοδότη 
για το υπόλοιπο διάστημα μέχρι τη λήξη της άδειας 
διαμονής. Εάν δεν συναφθεί νέα σύμβαση εργασίας, 
η άδεια διαμονής εξακολουθεί να ισχύει για διάστημα 
τριών μηνών και πάντως μέχρι τη λήξη της.» 

Αρθρο 8 

Θέματα αδειών διαμονής μελών 
διοικητικού συμβουλίου, διαχειριστών 
και προσωπικού εταιρειών 

1. Η περίπτωση α' της παρ. 1 του άρθρου 17 του ν. 
3386/2005 αντικαθίσταται ως εξής: 

«α. Υπήκοοι τρίτων χωρών, μέλη διοικητικών συμβου¬ 
λίων, διαχειριστές, νόμιμοι εκπρόσωποι και ανώτατα 
διευθυντικά στελέχη (γενικοί διευθυντές, διευθυντές 
και υποδιευθυντές) θυγατρικών εταιριών και υποκα¬ 
ταστημάτων αλλοδαπών εταιριών που ασκούν νόμιμα 
εμπορική δραστηριότητα στην Ελλάδα.» 

2. Η περίπτωση β' της παρ. 1 του άρθρου 17 του ν. 
3386/2005 αντικαθίσταται ως εξής: 

«β. Το αλλοδαπό υπαλληλικό προσωπικό και οι νόμι¬ 
μοι εκπρόσωποι που απασχολούνται αποκλειστικά σε 
εταιρίες που έχουν υπαχθεί στις διατάξεις των νόμων 
3427/2005 (ΦΕΚ 312 Α'), 378/1968 (ΦΕΚ 82 Α') και του 
άρθρου 25 του ν. 27/1975 (ΦΕΚ 77 Α'), όπως αντικατα- 
στάθηκε από το άρθρο 4 του ν. 2234/1994 (ΦΕΚ 142 Α'), 

καθώς και σε επιχειρήσεις του ν.δ. 2687/1953 (ΦΕΚ 317 
Α').» 

3. Στην παρ. 1 του άρθρου 17 του ν. 3386/2005 προ¬ 
στίθεται περίπτωση ε' ως ακολούθως: 

«ε. Αλλοδαπό εξειδικευμένο επιστημονικό προσωπικό 
που απασχολείται σε αλλοδαπές εταιρίες, οι οποίες 
έχουν υποκαταστήματα ή θυγατρικές εταιρίες στην 
Ελλάδα και ασκούν νόμιμα εμπορική δραστηριότητα, 
καθώς και σε εταιρίες που συνδέονται με αντίστοιχες 
στην Ελλάδα κατά την έννοια του άρθρου 42ε του κ.ν. 
2190/ 1920 (ΦΕΚ 37 Α'), θα μπορεί να μετακινείται για 
απασχόληση στα υποκαταστήματα ή τις θυγατρικές 
της οικείας εταιρίας ή στις συνδεδεμένες εταιρίες στην 
Ελλάδα, υπό τις ακόλουθες προϋποθέσεις: 

αα. Η επιχείρηση που είναι εγκατεστημένη στην Ελ¬ 
λάδα να απασχολεί τουλάχιστον εκατό (100) ημεδαπούς 
εργαζόμενους. 

ββ. Οι υπήκοοι τρίτων χωρών που πρόκειται να μετα¬ 
κινηθούν για απασχόληση στις ανωτέρω επιχειρήσεις 
θα πρέπει να διαθέτουν επιστημονικές γνώσεις στον 
τομέα τους, των οποίων στερούνται ημεδαποί ή κοι¬ 
νοτικοί εργαζόμενοι ή νομίμως διαμένοντες στη χώρα 
υπήκοοι τρίτων χωρών. 

Ο αριθμός των απασχολουμένων δεν μπορεί να υπερ- 
βεί ποσοστό ανώτερο του 5% των ημεδαπών εργαζο¬ 
μένων. Η άδεια διαμονής χορηγείται αρχικά για χρονικό 
διάστημα ενός έτους με δυνατότητα ανανέωσης για 
δύο ακόμη έτη.» 

4. Η παρ. 2 του άρθρου 17 του ν. 3386/2005 αντικαθί¬ 
σταται ως εξής: 

«2. Η άδεια διαμονής για εργασία χορηγείται για χρο¬ 
νικό διάστημα μέχρι ενός έτους και μπορεί να ανανε¬ 
ώνεται ανά διετία με την επιφύλαξη ειδικών σχετικών 
ρυθμίσεων.» 

Άρθρο 9 

Ρυθμίσεις για την άσκηση ανεξάρτητης 
οικονομικής δραστηριότητας 

1. Στην παρ. 5 του άρθρου 24 του ν. 3386/2005 προ¬ 
στίθεται τελευταίο εδάφιο ως εξής: 

«Με την ίδια απόφαση ορίζονται ο εισηγητής και ο 
γραμματέας της Επιτροπής, οι οποίοι είναι υπάλληλοι 
της Διεύθυνσης Αλλοδαπών και Μετανάστευσης της 
Περιφέρειας. Ειδικότερα για την Περιφέρεια Αττικής ο 
εισηγητής ορίζεται από την αρμόδια Διεύθυνση Αλλο¬ 
δαπών και Μετανάστευσης ανάλογα με τα θέματα της 
ημερήσιας διάταξης.» 

2. Η περίπτωση α' της παρ. 3 του άρθρου 25 του ν. 
3386/2005 αντικαθίσταται ως εξής: 

«α. Η εγκριθείσα δραστηριότητα εξακολουθεί να 
ασκείται και εφόσον αποδεικνύεται ότι έχει διατεθεί 
για το σκοπό αυτόν το ποσό της περίπτωσης α' της 
παραγράφου 1 του προηγούμενου άρθρου.» 

3. Στο άρθρο 25 του ν. 3386/2005 προστίθεται παρά¬ 
γραφος 4 ως ακολούθως και η παράγραφος 4 αναριθ- 
μείται σε 5: 

«4. Δεν επιτρέπεται αλλαγή σκοπού πριν από την πα¬ 
ρέλευση διετίας από την έναρξη ισχύος της αρχικής 
άδειας διαμονής. Μετά την ανανέωσή της και εφόσον 
επέλθει αποδεδειγμένα διακοπή της συγκεκριμένης 
δραστηριότητας, μπορεί να γίνει οποτεδήποτε αλλαγή 
σκοπού.» 


Αρθρο 10 

Θέματα αδειών διαμονής για λόγους σπουδών 

1. Η παρ. 3 του άρθρου 28 του ν. 3386/2005 αντικαθί¬ 
σταται ως εξής: 

«3. Δεν χορηγείται άδεια διαμονής για λόγους σπου¬ 
δών στους υπηκόους τρίτων χωρών που διαμένουν στη 
Χώρα ως εργαζόμενοι ή ασκούντες ανεξάρτητη οικο¬ 
νομική δραστηριότητα με εξαίρεση όσους έχουν γίνει 
δεκτοί για λόγους οικογενειακής επανένωσης.» 

2. Στην παρ. 1 του άρθρου 29 του ν. 3386/2005 προ¬ 
στίθεται τελευταίο εδάφιο ως εξής: 

«Υπήκοοι τρίτων χωρών, οι οποίοι μετά το πέρας των 
σπουδών τους έγιναν δεκτοί από ανώτερα ή ανώτατα 
εκπαιδευτικά ιδρύματα της Χώρας για μεταπτυχιακές 
σπουδές, μπορούν να ανανεώσουν την άδεια διαμο¬ 
νής τους για όσο χρονικό διάστημα απαιτείται για την 
ολοκλήρωση των σπουδών τους χωρίς την υποχρέωση 
προσκόμισης αντίστοιχης ειδικής θεώρησης εισόδου.» 

3. Η παρ. 3 του άρθρου 34 του ν. 3386/2005 αντικα¬ 
θίσταται ως εξής: 

«3. Με την επιφύλαξη των κείμενων διατάξεων της 
εργατικής νομοθεσίας, σε υπηκόους τρίτων χωρών 
φοιτητές τριτοβάθμιας εκπαίδευσης, που συμμετέχουν 
σε προγράμματα με σκοπό την πρακτική άσκηση στο 
αντικείμενο των σπουδών τους, έναντι αποζημίωσης, 
χορηγείται άδεια διαμονής, με απόφαση του Γενικού 
Γραμματέα της οικείας Περιφέρειας, η οποία παρέχει 
πρόσβαση στην αγορά εργασίας, για διάστημα έως έξι 
μηνών, με δυνατότητα ισόχρονης παράτασης, εφόσον 
προηγουμένως έχουν λάβει ειδική θεώρηση εισόδου 
για το σκοπό αυτόν και με την προϋπόθεση ότι υφί- 
σταται βεβαίωση του αρμόδιου κατά περίπτωση φορέα 
ανταλλαγών, από την οποία προκύπτει ότι ο υπήκοος 
τρίτης χώρας γίνεται αποδεκτός στο πρόγραμμα για 
πρακτική άσκηση στο αντικείμενο των σπουδών του 
σε συγκεκριμένη επιχείρηση και για ορισμένο χρονικό 
διάστημα.» 

Άρθρο 11 

Ρυθμίσεις αδειών διαμονής για εξαιρετικούς λόγους 
καθώς και για τα θύματα εμπορίας ανθρώπων 

1. Στο τέλος της παρ. 2 του άρθρου 44 του ν. 3386/ 
2005 προστίθεται το ακόλουθο εδάφιο: 

«Προϋπόθεση για τη χορήγηση της ανωτέρω άδει¬ 
ας είναι η κατοχή διαβατηρίου με θεώρηση εισόδου 
(νίεα) στη Χώρα, ανεξάρτητα από την ισχύ αυτής, και 
η αποδεδειγμένη επίκληση του συγκεκριμένου λόγου 
που καθιστά αναγκαία τη διαμονή του υπηκόου τρίτης 
χώρας στην Ελληνική Επικράτεια. Στην Επιτροπή πα- 
ραπέμπονται προς παροχή γνώμης μόνον όσες από τις 
αιτήσεις πληρούν την προϋπόθεση αυτή.» 

2. Η παρ. 2 του άρθρου 46 του ν. 3386/2005 αντικαθί¬ 
σταται ως εξής: 

«2. Η άδεια αυτή χορηγείται με τη διαδικασία και τις 
προϋποθέσεις των επόμενων άρθρων και σύμφωνα με 
τις διατάξεις της Οδηγίας 2004/81/ΕΚ του Συμβουλίου 
της Ευρωπαϊκής Ένωσης (Ε.Ε. ί_ 261 της 6.8.2004).» 

3. Το δεύτερο εδάφιο της παρ. 3 του άρθρου 48 του 
ν. 3386/2005 αντικαθίσταται ως εξής: 

«Κατά το ίδιο διάστημα, τα ανωτέρω πρόσωπα δεν 
απελαύνονται και τυχόν διαταχθείσα απέλαση αναστέλ- 

λεται σύμφωνα με τα αναφερόμενα στην παρ. 2 του 
άρθρου 12 του ν. 3064/2002 (ΦΕΚ 248 Α').» 

Άρθρο 12 

Διαδικασία για την απόκτηση της ιδιότητας 
του επί μακράν διαμένοντος 

Η παρ. 2 του άρθρου 68 του ν. 3386/2005 αντικαθί¬ 
σταται ως εξής: 

«2. Με κοινή απόφαση των Υπουργών Εσωτερικών, 
Δημόσιας Διοίκησης και Αποκέντρωσης και Εθνικής Παι¬ 
δείας και Θρησκευμάτων καθορίζονται οι φορείς και η 
διαδικασία πιστοποίησης της επάρκειας της γνώσης 
της ελληνικής γλώσσας και της γνώσης στοιχείων της 
ελληνικής ιστορίας και του ελληνικού πολιτισμού και 
ρυθμίζονται θέματα διοργάνωσης σχετικών προγραμ¬ 
μάτων, καθώς και κάθε άλλη σχετική λεπτομέρεια.» 

Άρθρο 13 

Θέματα οικογενειακής επανένωσης 

Η παρ. 2 του άρθρου 56 του ν. 3386/2005 αντικαθί¬ 
σταται ως εξής: 

«2. Για τα ανήλικα τέκνα η αίτηση για τη χορήγηση 
ατομικής άδειας διαμονής υποβάλλεται από εκείνον 
που ασκεί τη γονική μέριμνα χωρίς να απαιτείται η 
καταβολή παραβόλου.» 

Άρθρο 14 

Υποχρεώσεις υπηκόων τρίτων χωρών 

1. Το πρώτο εδάφιο της παρ. 1 του άρθρου 73 του ν. 
3386/2005 αντικαθίσταται ως εξής: 

«1. Με την επιφύλαξη της καθιέρωσης του αυτοτελούς 
εγγράφου, η υποβολή αίτησης για αρχική χορήγηση 
άδειας διαμονής ή για κάθε ανανέωση αυτής μπορεί 
να γίνει είτε με αυτοπρόσωπη παρουσία του υπηκόου 
τρίτης χώρας είτε με εκπροσώπησή του από πληρεξού¬ 
σιο δικηγόρο είτε από συζύγους, ανιόντες και ενήλικους 
κατιόντες. Η πληρεξουσιότητα αποδεικνύεται εγγράφως 
με θεώρηση του γνησίου της υπογραφής του εξουσιο- 
δοτούντος αποκλειστικώς από αστυνομική αρχή.» 

2. Η παρ. 4 του άρθρου 73 του ν. 3386/2005 αντικαθί¬ 
σταται ως εξής: 

«4. Υπήκοος τρίτης χώρας, στον οποίο δεν εγκρίθηκε 
η χορήγηση άδειας διαμονής ή η ανανέωσή της, καθώς 
και στην περίπτωση ανάκλησης της άδειας, υποχρεού- 
ται να εγκαταλείψει το ελληνικό έδαφος χωρίς άλλες 
διατυπώσεις εντός τριάντα ημερών από την επίδοση 
της σχετικής απόφασης.» 

3. Το πρώτο εδάφιο της παρ. 5 του άρθρου 73 του ν. 
3386/2005 αντικαθίσταται ως εξής: 

«Υπήκοος τρίτης χώρας, που παραμένει στη Χώρα 
για χρονικό διάστημα άνω των τριάντα ημερών από τη 
λήξη της άδειας διαμονής του ή παραβιάζει, για χρο¬ 
νικό διάστημα μέχρι τριάντα ημερών, τη διάρκεια του 
αναγραφόμενου στην κατεχόμενη θεώρηση εισόδου ή 
του δικαιούμενου ελεύθερου χρόνου διαμονής του, κα¬ 
θώς και την προβλεπόμενη στην ομοιόμορφη θεώρηση 
3ΘΗΕΝΘΕΝ διάρκεια διαμονής ή το δικαιούμενο ελεύθε¬ 
ρο χρόνο διαμονής του στον Ενιαίο Χώρο, υποχρεούται 
κατά την αναχώρηση να καταβάλει το τετραπλάσιο του 
προβλεπόμενου παραβόλου για άδεια διαμονής ετήσιας 
διάρκειας.» 


4. Στην παρ. 1 του άρθρου 75 του ν. 3386/2005 προ¬ 
στίθεται περίπτωση γ' ως εξής: 

«γ. Διαπιστωθεί παράβαση των υποχρεώσεων που 
προβλέπονται στις περιπτώσεις γ' και δ' της παρ. 2 
του άρθρου 73 του παρόντος.» 

Άρθρο 15 

Υποχρεώσεις υπηρεσιών, συμβολαιογράφων 
και τρίτων - Διοικητικές και ποινικές κυρώσεις 

1. Το τρίτο εδάφιο της παρ. 1 του άρθρου 84 του ν. 
3386/2005 αντικαθίσταται ως εξής: 

«Ειδικά για τις περιπτώσεις κατά τις οποίες, στο πλαί¬ 
σιο ανανέωσης της άδειας διαμονής, ο υπήκοος τρίτης 
χώρας αδυνατεί να προσκομίσει ισχύον διαβατήριο ή 
άλλο ταξιδιωτικό έγγραφο, είναι δυνατή η ανανέωση 
της ανωτέρω άδειας, με απόφαση του Γ ενικού Γ ραμμα- 
τέα της Περιφέρειας, εφόσον ο υπήκοος τρίτης χώρας 
επικαλείται ειδικώς και αιτιολογημένως αντικειμενική 
αδυναμία λόγω των ιδιαίτερων συνθηκών ή καταστά¬ 
σεων, κατόπιν εισήγησης του Υπουργείου Εξωτερικών 
και γνώμης της Επιτροπής της παρ. 1 του άρθρου 89 
του παρόντος, εκτός αν συντρέχουν λόγοι δημόσιας 
τάξης και ασφάλειας. 

Για το σκοπό αυτόν, στη σύνθεση της Επιτροπής του 
άρθρου 89 προστίθενται δύο επιπλέον μέλη, εκ των 
οποίων το ένα είναι ο προϊστάμενος του αρμόδιου Τμή¬ 
ματος της Διεύθυνσης Αλλοδαπών και Μετανάστευσης 
του Υπουργείου Εσωτερικών, Δημόσιας Διοίκησης και 
Αποκέντρωσης και το άλλο ο προϊστάμενος του αρμό¬ 
διου τμήματος του Υπουργείου Δημόσιας Τάξης.» 

2. Το πρώτο εδάφιο της παρ. 1 του άρθρου 85 του ν. 
3386/2005 αντικαθίσταται ως εξής: 

«1. Κατά την κατάρτιση συμβολαιογραφικών πράξε¬ 
ων, στις οποίες συμβαλλόμενοι ή συμμετέχοντες καθ’ 
οιονδήποτε τρόπο είναι υπήκοοι τρίτων χωρών, που 
παρίστανται αυτοπροσώπως ή δηλώνουν κατοικία ή δι¬ 
αμονή στην ημεδαπή, οι συμβολαιογράφοι υποχρεούνται 
να διαπιστώνουν ότι αυτοί έχουν θεώρηση εισόδου ή 
άδεια διαμονής ή βεβαίωση της παρ. 3 του άρθρου 11 
του νόμου αυτού ότι έχουν καταθέσει τα απαιτούμενα 
δικαιολογητικά για την έκδοσή της και να κάνουν σχε¬ 
τική μνεία στην πράξη τους.» 

3. Το δεύτερο εδάφιο της παρ. 4 του άρθρου 87 του 
ν. 3386/2005 αντικαθίσταται ως εξής: 

«Στους υπηκόους τρίτων χωρών, οι οποίοι δεν εκπλη¬ 
ρώνουν τις υποχρεώσεις τους που προβλέπονται στις 
περιπτώσεις α', β', ε' και στ' της παρ. 2 του άρθρου 73 
του παρόντος, επιβάλλεται πρόστιμο ύψους διακοσίων 
πενήντα ευρώ και πεντακοσίων ευρώ σε περίπτωση 
υποτροπής.» 

4. Η παρ. 5 του άρθρου 87 του ν. 3386/2005 αντικα¬ 
θίσταται ως εξής: 

«5. Όποιος διευκολύνει την είσοδο στο ελληνικό έδα¬ 
φος ή την έξοδο από αυτό υπηκόου τρίτης χώρας, χωρίς 
να υποβληθεί στον έλεγχο που προβλέπεται στο άρθρο 
5, τιμωρείται με φυλάκιση τουλάχιστον ενός έτους και 
με χρηματική ποινή τουλάχιστον πέντε χιλιάδων ευρώ. 
Αν ο ανωτέρω ενήργησε εκ κερδοσκοπίας, επιβάλλεται 
φυλάκιση τουλάχιστον δύο ετών και χρηματική ποινή 
τουλάχιστον δέκα χιλιάδων ευρώ. Αν δύο ή περισσό¬ 
τεροι από κοινού ενεργώντας διέπραξαν το ανωτέρω 
αδίκημα εκ κερδοσκοπίας, στο πλαίσιο δράσης εγκλη¬ 
ματικής οργάνωσης, όπως ορίζεται στην παρ. 1 του 

άρθρου 187 του Π.Κ., όπως αντικαταστάθηκε με την παρ. 
1 του άρθρου 1 του ν. 2928/2001 (ΦΕΚ 141 Α'), τιμωρούνται 
με πρόσκαιρη κάθειρξη μέχρι δέκα ετών και χρηματική 
ποινή δέκα χιλιάδων έως πενήντα χιλιάδων ευρώ.» 

5. Η παρ. 6 του άρθρου 87 του ν. 3386/2005 αντικα¬ 
θίσταται ως εξής: 

«6/Οποιος διευκολύνει την παράνομη διαμονή υπηκόου 
τρίτης χώρας ή δυσχεραίνει τις έρευνες των αστυνο¬ 
μικών αρχών για εντοπισμό, σύλληψη και απέλασή του, 
τιμωρείται με φυλάκιση τουλάχιστον ενός έτους και 
με χρηματική ποινή τουλάχιστον πέντε χιλιάδων ευρώ. 
Αν ο ανωτέρω ενήργησε εκ κερδοσκοπίας, επιβάλλεται 
φυλάκιση τουλάχιστον δύο ετών και χρηματική ποινή 
τουλάχιστον δέκα χιλιάδων ευρώ.» 

6. Η παρ. 8 του άρθρου 87 του ν. 3386/2005 αντικα¬ 
θίσταται ως εξής: 

«8. Ο υπεύθυνος γραφείου ταξιδίων ή μετανάστευ¬ 
σης ή οποιοσδήποτε άλλος υποβάλλει για λογαριασμό 
τρίτου στην αρμόδια αρχή δικαιολογητικά εκδόσεως 
ταξιδιωτικού εγγράφου, με στοιχεία που δεν ανταποκρί- 
νονται στην ταυτότητα του προσώπου αυτού, τιμωρείται 
με φυλάκιση τουλάχιστον ενός έτους και με χρηματική 
ποινή τουλάχιστον δέκα χιλιάδων ευρώ. Με την ίδια 
ποινή τιμωρείται και εκείνος, για λογαριασμό του οποί¬ 
ου υποβάλλονται τα δικαιολογητικά. Με απόφαση του 
οικείου Νομάρχη επιβάλλεται και τρίμηνη αφαίρεση της 
άδειας λειτουργίας του γραφείου και, σε περίπτωση 
υποτροπής, οριστική αφαίρεση της άδειας αυτής.» 

7. Στον κατάλογο των κακουργημάτων που απαριθ- 
μούνται στην πρώτη παράγραφο του άρθρου 187 του 
Π.Κ. μετά τη φράση «404 (τοκογλυφία)» προστίθεται η 
φράση «παράβαση του τελευταίου εδαφίου της παρ. 
5 του άρθρου 87 του ν. 3386/2005 διευκόλυνση της 
παρανόμου εισόδου υπηκόου τρίτης χώρας, εκ κερδο¬ 
σκοπίας πραττόμενη από τρία ή περισσότερα πρόσωπα 
που είχαν συγκροτήσει ή ενταχθεί σε ομάδα για διαρκή 
δράση προς τούτο». 

8. Το δεύτερο εδάφιο της περίπτωσης δ' της παρ. 
1 του άρθρου 88 του ν. 3386/2005 αντικαθίσταται ως 
ακολούθως: 

«Επιβληθείσα κατάσχεση του μεταφορικού μέσου, που 
χρησιμοποιήθηκε για τη μεταφορά προσώπων, αίρεται 
με την απαγγελία στο ακροατήριο της οριστικής αθω¬ 
ωτικής απόφασης και το μεταφορικό μέσο αποδίδεται 
στον ιδιοκτήτη του. Σε περίπτωση έκδοσης αμετάκλη- 
της καταδικαστικής απόφασης δημεύονται τα μετα¬ 
φορικά μέσα που χρησιμοποιήθηκαν για τη μεταφορά 
προσώπων, εκτός αν ο κύριος των μέσων αποδείξει ότι 
δεν γνώριζε το σκοπό για τον οποίο αυτά χρησιμοποι¬ 
ήθηκαν.» 

Άρθρο 16 
Ειδικές ρυθμίσεις 

1. Το πρώτο εδάφιο της παρ. 1 του άρθρου 89 του ν. 
3386/2005 αντικαθίσταται ως εξής: 

«1. Στο Υπουργείο Εσωτερικών, Δημόσιας Διοίκησης 
και Αποκέντρωσης συνιστάται τριμελής Επιτροπή Με¬ 
τανάστευσης, η οποία γνωμοδοτεί στις περιπτώσεις 
που παραπέμπονται σε αυτήν όταν η άδεια διαμονής 
χορηγείται ή ανανεώνεται με απόφαση του Υπουργού 
Εσωτερικών, Δημόσιας Διοίκησης και Αποκέντρωσης 
ή με κοινή υπουργική απόφαση, καθώς και στις περι¬ 


πτώσεις που παραπέμπονται σε αυτή σύμφωνα με τις 
διατάξεις της παρ. 1 του άρθρου 84 του παρόντος.» 

2. Στην παρ. 2 του άρθρου 89 του ν. 3386/2005 προ¬ 
στίθεται τελευταίο εδάφιο ως εξής: 

«Μόνιμοι και με σχέση εργασίας ιδιωτικού δικαίου αο¬ 
ρίστου χρόνου υπάλληλοι δημοσίων υπηρεσιών, νομικών 
προσώπων δημοσίου δικαίου και Νομαρχιακών Αυτοδι¬ 
οικήσεων μπορούν να μεταταγούν ή να μεταφερθούν με 
την ίδια σχέση εργασίας στη Διεύθυνση Αλλοδαπών και 
Μετανάστευσης του Υπουργείου Εσωτερικών, Δημόσιας 
Διοίκησης και Αποκέντρωσης, καθώς και στις Διευθύν¬ 
σεις Αστικής Κατάστασης και Αλλοδαπών και Μετανά¬ 
στευσης των Περιφερειών, με ταυτόχρονη μεταφορά 
των οργανικών τους θέσεων, με κοινή απόφαση των 
Υπουργών Εσωτερικών, Δημόσιας Διοίκησης και Απο¬ 
κέντρωσης, Οικονομίας και Οικονομικών και του κατά 
περίπτωση αρμόδιου ή εποπτεύοντος Υπουργού και 
ύστερα από γνώμη του οικείου Νομάρχη, όταν πρόκει¬ 
ται για υπαλλήλους των Νομαρχιακών Αυτοδιοικήσεων, 
κατόπιν σχετικής αίτησης των ενδιαφερομένων.» 

Αρθρο 17 

Εξουσιοδοτικές διατάξεις 

1. Η παρ. 1 του άρθρου 90 του ν. 3386/2005 αντικαθί¬ 
σταται ως εξής: 

«1. Με κοινή απόφαση των Υπουργών Εσωτερικών, Δη¬ 
μόσιας Διοίκησης και Αποκέντρωσης, Οικονομίας και 
Οικονομικών και Απασχόλησης και Κοινωνικής Προ¬ 
στασίας καθορίζεται ο ελάχιστος αριθμός ημερομισθί¬ 
ων ή το ελάχιστο χρονικό διάστημα ασφάλισης, ανά 
ασφαλιστικό φορέα, προκειμένου να πληρούται η οικεία 
υποχρέωση στο πλαίσιο ανανέωσης των αδειών διαμο¬ 
νής του παρόντος, τα απαιτούμενα, κατά περίπτωση, 
δικαιολογητικά, καθώς και κάθε σχετικό θέμα. Με την 
ίδια απόφαση καθορίζονται οι όροι και οι προϋποθέ¬ 
σεις πρόσβασης στην εργασία της περίπτωσης β' του 
άρθρου 59 του νόμου αυτού.» 

2. Η παρ. 2 του άρθρου 90 του ν. 3386/2005 αντικα¬ 
θίσταται ως εξής: 

«2. Όπου στις διατάξεις του παρόντος και στις σχετικές 
κανονιστικές ρυθμίσεις προβλέπεται ως προϋπόθεση η 
διάθεση επαρκών πόρων, το ύψος τούτων, η αναπρο¬ 
σαρμογή τους και ο τρόπος απόδειξης καθορίζονται με 
κοινή απόφαση των Υπουργών Εσωτερικών, Δημόσιας 
Διοίκησης και Αποκέντρωσης, Οικονομίας και Οικονομι¬ 
κών και Απασχόλησης και Κοινωνικής Προστασίας. Με 
κοινή απόφαση των Υπουργών Εσωτερικών, Δημόσιας 
Διοίκησης και Αποκέντρωσης, Οικονομίας και Οικονο¬ 
μικών και Δημόσιας Τάξης καθορίζεται το ύψος της 
δαπάνης της επαναπροώθησης και των κάθε μορφής 
εξόδων επιστροφής, καθώς και η διαδικασία απόδοσης 
του ποσού της σχετικής εγγυητικής επιστολής σε πε¬ 
ρίπτωση κατάπτωσής της υπέρ του Δημοσίου, από το 
οικείο πιστωτικό ίδρυμα ή το Ταμείο Παρακαταθηκών 
και Δανείων στον Κρατικό Προϋπολογισμό.» 

3. Η παρ. 4 του άρθρου 90 του ν. 3386/2005 αντικα¬ 
θίσταται ως εξής: 

«4. Με κοινή απόφαση των Υπουργών Εσωτερικών, 
Δημόσιας Διοίκησης και Αποκέντρωσης και Οικονομίας 
και Οικονομικών καθορίζεται το ύψος της αμοιβής όσων 
συμμετέχουν στις Επιτροπές των άρθρων 3 παρ. 3,13, 
14 παρ. 2, 24 και 89 παρ. 1 του νόμου αυτού.» 

4. Στο άρθρο 90 του ν. 3386/2005 προστίθεται παρά¬ 
γραφος 6 ως ακολούθως και η παράγραφος 6 αναριθ- 
μείται σε 7: 

«6. Με κοινή απόφαση των Υπουργών Εσωτερικών, 
Δημόσιας Διοίκησης και Αποκέντρωσης, Εξωτερικών 
και Δημόσιας Τάξης ρυθμίζονται ειδικότερα θέματα 
επανεισόδου υπηκόων τρίτων χωρών στην Ελληνική 
Επικράτεια.» 

5. Στην παρ. 7 του άρθρου 90 του ν. 3386/2005 προ¬ 
στίθεται τελευταίο εδάφιο ως εξής: 

«Με κοινή απόφαση των Υπουργών Εσωτερικών, Δη¬ 
μόσιας Διοίκησης και Αποκέντρωσης και Οικονομίας 
και Οικονομικών μπορεί να καθορίζονται οι Δήμοι και 
οι Κοινότητες στις υπηρεσίες των οποίων θα κατατί¬ 
θενται οι αιτήσεις των υπηκόων τρίτων χωρών για τη 
χορήγηση και ανανέωση των αδειών διαμονής τους και 
να ρυθμίζεται κάθε σχετική λεπτομέρεια.» 

6. Στο άρθρο 90 του ν. 3386/2005 προστίθεται παρά¬ 
γραφος 8 ως εξής: 

«8. Με κοινή απόφαση των Υπουργών Εσωτερικών, 
Δημόσιας Διοίκησης και Αποκέντρωσης, Οικονομίας και 
Οικονομικών και του κατά περίπτωση αρμόδιου Υπουρ¬ 
γού, καθορίζεται το αρμόδιο όργανο και η διαδικασία 
βεβαίωσης των προστίμων του νόμου αυτού.» 

Άρθρο 18 

Μεταβατικές διατάξεις 

1. Η παρ. 2 του άρθρου 91 του ν. 3386/2005 αντικαθί¬ 
σταται ως εξής: 

«2. Υπήκοος τρίτης χώρας, ο οποίος έχει άδεια διαμο¬ 
νής κατά την έναρξη ισχύος του νόμου αυτού, εφόσον 
συμπληρώσει δεκαετή συνεχή, νόμιμη διαμονή στη Χώρα 
δικαιούται να λάβει άδεια διαμονής αόριστης διάρκειας, 
με την επιφύλαξη των διατάξεων του άρθρου 10 του πα¬ 
ρόντος. Η ανωτέρω άδεια διαμονής χορηγείται και στα 
ενήλικα, άνω του 21ου έτους της ηλικίας τους, μέλη της 
οικογένειας του υπηκόου τρίτης χώρας, εφόσον πλη¬ 
ρούν αυτοτελώς τις παραπάνω προϋποθέσεις. Η άδεια 
χορηγείται ύστερα από αίτηση του ενδιαφερομένου και 
απόφαση του Γενικού Γραμματέα της Περιφέρειας και 
παρέχει πρόσβαση στην αγορά εργασίας.» 

2. Η παρ. 7 του άρθρου 91 του ν. 3386/2005 αντικαθί¬ 
σταται ως εξής: 

«7. Εκκρεμείς αιτήσεις που έχουν υποβληθεί για οποι- 
ονδήποτε λόγο, σύμφωνα με τις διατάξεις της παρ. 2 του 
άρθρου 31 του ν. 3202/2003 (ΦΕΚ 284 Α') εξετάζονται 
σύμφωνα με τη διαδικασία του τελευταίου εδαφίου της 
παρ. 1 του άρθρου 84 του παρόντος. Ομοίως εξετάζο¬ 
νται και αιτήματα που έχουν υποβληθεί σύμφωνα με τις 
διατάξεις της παρ. 2 του άρθρου 31 του ν. 3202/2003 και 
απορρίφθηκαν από τις αρμόδιες υπηρεσίες των Περι¬ 
φερειών με την αιτιολογία ότι δεν υφίσταται αντικειμε¬ 
νική αδυναμία εφοδιασμού με διαβατήριο ή ταξιδιωτικό 
έγγραφο.» 

3. Το τελευταίο εδάφιο της περίπτωσης η' της παρ. 11 
του άρθρου 91 του ν. 3386/2005 καταργείται. 

4. α. Με απόφαση του Γ ενικού Γ ραμματέα της αρμόδιας 
Περιφέρειας χορηγείται άδεια διαμονής σε υπηκόους 
τρίτων χωρών που διέμεναν μέχρι 31.12.2004 και δια¬ 
μένουν έκτοτε στην Ελλάδα και δεν συντρέχουν στο 
πρόσωπό τους λόγοι δημόσιας τάξης και ασφάλειας. 

Η απόδειξη της διαμονής τους στη Χώρα γίνεται 
από: 

αα) Βεβαίωση εγγραφής ή βεβαίωση εγγραφής τέκνου 
σε δημόσια εκπαιδευτικά ιδρύματα πρωτοβάθμιας ή 
δευτεροβάθμιας εκπαίδευσης, εφόσον το τέκνο ενε- 


γράφη πριν από την 31.12.2004 και συνεχίζει να φοιτά 
μέχρι την έναρξη ισχύος του παρόντος. 

ββ) Ληξιαρχική πράξη γέννησης ή ληξιαρχική πράξη 
γέννησης τέκνου στην Ελλάδα, μέχρι 31.12.2004, εφόσον 
ο ένας των συζύγων διαμένει νόμιμα στην Ελλάδα ή 
γγ) Ληξιαρχική πράξη γάμου που τελέστηκε στην Ελ¬ 
λάδα, μέχρι 31.12.2004, εφόσον ο ένας εκ των συζύγων 
είναι Έλληνας ή πολίτης άλλου κράτους - μέλους της 
Ε.Ε. ή υπήκοος τρίτης χώρας, ο οποίος διαμένει νόμιμα 
στην Ελλάδα ή 

δδ) Απόφαση του Γ ενικού Γ ραμματέα της Περιφέρειας 
που απορρίπτει αίτηση για χορήγηση ή ανανέωση άδει¬ 
ας διαμονής, με εξαίρεση τις απορριπτικές αποφάσεις 
για λόγους δημόσιας τάξης και ασφάλειας, εφόσον η 
σχετική αίτηση υποβλήθηκε μέχρι 31.12.2004 ή 
εε) Απορριπτική απόφαση για τη χορήγηση Ειδικού 
Δελτίου Ταυτότητος Ομογενούς (Ε.Δ.Τ.Ο.), εφόσον η 
σχετική αίτηση υποβλήθηκε μέχρι 31.12.2004 ή Ειδικό 
Δελτίο Ταυτότητος Ομογενούς (Ε.Δ.Τ.Ο.), το οποίο έληξε 
μέχρι την ίδια ημερομηνία και δεν ανανεώθηκε. 

Η ανωτέρω άδεια διαμονής επέχει και θέση άδειας 
εργασίας και έχει ετήσια ισχύ. Για τη χορήγησή της 
απαιτείται, εκτός των δικαιολογητικών που θα ορισθούν 
με την απόφαση της περίπτωσης γ' και βεβαίωση εξα¬ 
γοράς τυχόν υπολειπόμενων εισφορών για ασφάλιση 
150 ημερών από οποιονδήποτε ασφαλιστικό φορέα. Οι 
σχετικές αιτήσεις υποβάλλονται στους οικείους Δή¬ 
μους μέχρι 30.9.2007, οι οποίοι υποχρεούνται, μέσα σε 
αποκλειστική προθεσμία δύο μηνών από την υποβολή 
της αίτησης, να διαβιβάσουν τους σχετικούς φακέλους 
στην αρμόδια Περιφέρεια. 

β. Στις ρυθμίσεις της ανωτέρω παραγράφου υπάγο¬ 
νται, αυτοτελώς, οι σύζυγοι των ανωτέρω υπηκόων, κα¬ 
θώς και τα ανήλικα τέκνα αυτών, με μόνη προϋπόθεση 
ότι συμβιώνουν με τους γονείς τους ή τους συζύγους 
κατά περίπτωση. 

γ. Με απόφαση του Υπουργού Εσωτερικών, Δημόσιας 
Διοίκησης και Αποκέντρωσης καθορίζονται τα απαι- 
τούμενα για τη χορήγηση της άδειας διαμονής δικαι- 
ολογητικά. 

δ. Εγγραφή στους καταλόγους ανεπιθυμήτων, απο¬ 
κλειστικούς για λόγους παράνομης εισόδου, εξόδου, ερ¬ 
γασίας και διαμονής στη Χώρα, καθώς και συναφείς εκ¬ 
κρεμείς απελάσεις δεν αποτελούν λόγο που παρακωλύει 
τη χορήγηση της άδειας διαμονής. Υφιστάμενες για την 
ανωτέρω αιτία εγγραφές στον κατάλογο ανεπιθυμήτων 
θεωρούνται ότι έχουν αυτοδικαίως αρθεί. 

ε. Ανανέωση των ανωτέρω αδειών διαμονής γίνεται 
για έναν από τους λόγους του ν.3386/2005, χωρίς να 
απαιτείται ειδική θεώρηση εισόδου. 

5. Όσοι υπήκοοι τρίτων χωρών υπέβαλαν ή υποβάλ¬ 
λουν αίτημα για πρώτη ανανέωση της άδειας διαμονής 
τους μετά την έναρξη ισχύος του ν. 3386/2005 και δεν 
έχουν πραγματοποιήσει τον ελάχιστο αριθμό ημερών 
ασφάλισης ή το ελάχιστο χρονικό διάστημα ασφάλισης, 
που καθορίζεται με την κοινή υπουργική απόφαση της 
παρ. 1 του άρθρου 90 του ν.3386/2005 μπορούν να προ- 
βούν στην εξαγορά μέρους ή του συνόλου των ημερών 
ασφάλισης που απαιτούνται στον οικείο ασφαλιστικό 
φορέα ή αντιστοιχούν στο οικείο χρονικό διάστημα εφά¬ 
παξ και χωρίς προσαυξήσεις για τη συμπλήρωση των 
αντίστοιχων προϋποθέσεων. Εάν η σχετική αίτηση εκ- 
κρεμεί στην αρμόδια υπηρεσία Αλλοδαπών και Μετανά- 

στευσης της Περιφέρειας, η σχετική βεβαίωση εξαγοράς 
υποβάλλεται στον οικείο Δήμο μέχρι 30.9.2007. Μέχρι 
την ίδια ημερομηνία υποβάλλεται η ανωτέρω βεβαίωση 
για επανεξέταση, εφόσον η σχετική αίτηση ανανέωσης 
της άδειας διαμονής έχει απορριφθεί. 

6. Αιτήσεις ανανέωσης αδειών διαμονής, των οποί¬ 
ων η ισχύς έχει λήξει μετά την 1.1.2006 και οι οποίες 
έχουν απορριφθεί ως εκπρόθεσμες επανεξετάζονται και 
χορηγούνται οι αντίστοιχες άδειες διαμονής, εφόσον 
πληρούνται οι λοιπές προϋποθέσεις του ν. 3386/2005, 
όπως ισχύει. Η ανωτέρω ρύθμιση περιλαμβάνει και τις 
εκκρεμείς αιτήσεις. Προϋπόθεση της ανανέωσης των 
αδειών διαμονής είναι η προηγούμενη καταβολή προ¬ 
στίμου ίσου με το 1/3 του παράβολου της περ. α' της 
παρ. 1 του άρθρου 92 του ν. 3386/2005 για κάθε μήνα 
καθυστέρησης υποβολής της σχετικής αίτησης. Το πρό¬ 
στιμο βεβαιώνεται από το αρμόδιο για τη χορήγηση της 
άδειας διαμονής όργανο. 

7. Κατά την πρώτη ανανέωση, βάσει των διατάξε¬ 
ων του ν. 3386/2005, των αδειών διαμονής υπηκόων 
τρίτων χωρών που έχουν γίνει δεκτοί στη Χώρα για 
λόγους οικογενειακής επανένωσης, δεν απαιτείται η 
απόδειξη των επαρκών πόρων, όπως έχουν καθορισθεί 
με την αριθ. 4415/17.3.2006 (ΦΕΚ 398 Β') κοινή απόφαση 
του Υφυπουργού Εσωτερικών, Δημόσιας Διοίκησης και 
Αποκέντρωσης, του Υφυπουργού Οικονομίας και Οικο¬ 
νομικών, του Υφυπουργού Εξωτερικών, της Υπουργού 
Εθνικής Παιδείας και Θρησκευμάτων και του Υπουργού 
Απασχόλησης και Κοινωνικής Προστασίας. 

8. Οι υπήκοοι τρίτων χωρών που είναι κάτοχοι αδειών 
διαμονής, σύμφωνα με τις διατάξεις του ν. 2910/2001 
(ΦΕΚ 91 Α'), για παροχή ανεξάρτητων υπηρεσιών ή έρ¬ 
γου, και απασχολούνται με σχέση εξαρτημένης εργασί¬ 
ας σε περισσότερους του ενός μη σταθερούς εργοδό¬ 
τες (οικοδόμοι, αποκλειστικοί νοσοκόμοι και προσωπικό 
εργαζόμενο κατ’ οίκον του εργοδότη), μπορεί, κατά τη 
διάρκεια ισχύος των αδειών αυτών, να μεταβάλουν την 
άδεια διαμονής τους για παροχή εξαρτημένης εργασίας 
σε σταθερό εργοδότη ή σε περισσότερους του ενός μη 
σταθερούς εργοδότες. 

9. Υπήκοοι τρίτων χωρών, που κατά την ημερομηνία 
έναρξης ισχύος του ν. 2910/2001 διέμεναν με τους γονείς 
τους στην Ελλάδα και τους χορηγήθηκε εξάμηνη προ¬ 
σωρινή άδεια διαμονής σύμφωνα με τις διατάξεις του 
άρθρου 66 του ίδιου νόμου και οι οποίοι, προκειμένου 
να την ανανεώσουν για λόγους σπουδών, εφοδιάσθηκαν 
με ειδική θεώρηση εισόδου, έχουν τη δυνατότητα, μετά 
το πέρας των σπουδών τους, να την ανανεώσουν για 
έναν από τους λόγους του ν. 3386/2005. 

10. Αιτήσεις υπηκόων τρίτων χωρών, οι οποίοι λόγω 
αντικειμενικής αδυναμίας στερούνται διαβατηρίου και 
οι οποίοι υπάγονται είτε στο ρυθμιστικό πεδίο της 
αριθμ. 11702/23.6.2006 (ΦΕΚ 892 Β') κοινής απόφασης 
του Υφυπουργού Εσωτερικών, Δημόσιας Διοίκησης και 
Αποκέντρωσης και της Υπουργού Εθνικής Παιδείας και 
Θρησκευμάτων είτε στις διατάξεις της παρ. 4α του 
παρόντος, γίνονται δεκτές και εξετάζονται σύμφωνα με 
τη διαδικασία του τελευταίου εδαφίου της παρ. 1 του 
άρθρου 84 του ν. 3386/2005. 

Άρθρο 19 

Βεβαίωση χρόνου ασφάλισης 

Η εκπλήρωση των ασφαλιστικών υποχρεώσεων του 


αλλοδαπού, όπου κατά τις διατάξεις του ν. 3386/2005 
απαιτείται ορισμένος χρόνος ασφάλισης σε οργανισμό 
κοινωνικής ασφάλισης για την ανανέωση της άδειας δια¬ 
μονής, αποδεικνύεται αποκλειστικά με βεβαίωση του οι¬ 
κείου οργανισμού κοινωνικής ασφάλισης, από την οποία 
προκύπτουν οι ημέρες εργασίας και η διάρκεια της 
ασφάλισης, καθώς και τα στοιχεία του εργοδότη που 
ενδεχομένως απασχολεί τον αλλοδαπό. Στην ως άνω 
βεβαίωση γίνεται ρητή μνεία για την ύπαρξη εκκρεμών 
ή μη ασφαλιστικών υποχρεώσεων του αλλοδαπού. 

Άρθρο 20 

Παράβολα 

1. Η παρ. 5 του άρθρου 92 του ν. 3386/2005 αντικαθί¬ 
σταται ως εξής: 

«5. Στους υπαλλήλους που κατέχουν οργανικές θέσεις 
ή είναι αποσπασμένοι στις Υπηρεσίες Αλλοδαπών και 
Μετανάστευσης των Περιφερειών, καθώς και στη Διεύ¬ 
θυνση Αλλοδαπών και Μετανάστευσης του Υπουργείου 
Εσωτερικών, Δημόσιας Διοίκησης και Αποκέντρωσης 
καταβάλλεται πρόσθετη αμοιβή, κατά παρέκκλιση των 
σχετικών διατάξεων, το ύψος και ο τρόπος καταβολής 
της οποίας καθορίζονται ετησίως με κοινή απόφαση 
των Υπουργών Εσωτερικών, Δημόσιας Διοίκησης και 
Αποκέντρωσης και Οικονομίας και Οικονομικών.» 

2. Η περίπτωση α' της παραγράφου 6 του άρθρου 92 
του ν. 3386/2005 αντικαθίσταται ως εξής: 

«6.α. Ποσοστό 30% επί των εισπραττόμενων εσόδων 
από τα παράβολα της παραγράφου 1 μεταφέρεται σε 
λογαριασμό που τηρείται στο Ταμείο Παρακαταθηκών 
και Δανείων με τίτλο «Εσοδα από παράβολα αδειών 
διαμονής υπέρ Ο.Τ.Α. α' βαθμού». Το προϊόν του λο¬ 
γαριασμού κατανέμεται στους Ο.Τ.Α. με απόφαση του 
Υπουργού Εσωτερικών, Δημόσιας Διοίκησης και Αποκέ¬ 
ντρωσης. Στους υπαλλήλους που απασχολούνται στις 
οικείες υπηρεσίες των Ο.Τ.Α. για την εξυπηρέτηση των 
υπηκόων τρίτων χωρών καταβάλλεται επίδομα, το οποίο 
δεν μπορεί να υπερβεί το 1/3 του ανωτέρω ποσοστού. 
Το ύψος του επιδόματος ανά κατηγορία δημοτικών και 
κοινοτικών υπαλλήλων και ο τρόπος καταβολής του 
καθορίζονται ετησίως με κοινή απόφαση των Υπουργών 
Εσωτερικών, Δημόσιας Διοίκησης και Αποκέντρωσης 
και Οικονομίας και Οικονομικών, ενώ οι κατηγορίες των 
δικαιούχων με απόφαση του Υπουργού Εσωτερικών, Δη¬ 
μόσιας Διοίκησης και Αποκέντρωσης. Το υπόλοιπο του 
ανωτέρω ποσοστού διατίθεται αποκλειστικώς για την 
κάλυψη λειτουργικών δαπανών των ίδιων υπηρεσιών.» 

3. Στην παρ. 1 του άρθρου 92 του ν. 3386/2005 προ¬ 
στίθεται τελευταίο εδάφιο ως εξής: 

«Οι υπαγόμενοι στις ρυθμίσεις της συμφωνίας μετα¬ 
ξύ της Ελληνικής Δημοκρατίας και της Αραβικής Δη¬ 
μοκρατίας της Αιγύπτου, που κυρώθηκε με το άρθρο 
πρώτο του ν.1245/1982 (ΦΕΚ 45 Α') δεν υπόκεινται στην 
υποχρέωση καταβολής παράβολου.» 

Άρθρο 21 

Σύσταση θέσεων στο Υπουργείο Εσωτερικών, 
Δημόσιας Διοίκησης και Αποκέντρωσης 

Στο Υπουργείο Εσωτερικών, Δημόσιας Διοίκησης και 
Αποκέντρωσης συνιστώνται είκοσι τρεις θέσεις ΠΕ Δι¬ 
οικητικού, τέσσερις θέσεις ΠΕ Μηχανικών, εκ των οποί¬ 
ων δύο ειδικότητας Μηχανολόγων - Ηλεκτρολόγων και 

δύο ειδικότητας Αγρονόμων Τοπογράφων Μηχανικών, 
τέσσερις θέσεις ΠΕ Πληροφορικής, μία θέση ΠΕ Κοινω¬ 
νιολόγων, τρεις θέσεις ΤΕ Πληροφορικής και δεκαπέντε 
θέσεις ΔΕ Διοικητικών Γραμματέων. 

ΚΕΦΑΛΑΙΟ ΔΕΥΤΕΡΟ 

ΡΥΘΜΙΣΕΙΣ ΛΟΙΠΩΝ ΘΕΜΑΤΩΝ 
ΑΡΜΟΔΙΟΤΗΤΑΣ ΥΠΟΥΡΓΕΙΟΥ ΕΣΩΤΕΡΙΚΩΝ, 
ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Άρθρο 22 

Αναδιατυπώσεις άρθρων Δημοτικού 
και Κοινοτικού Κώδικα 

1. Η παρ. 1 του άρθρου 16 του Κώδικα Δήμων και Κοι¬ 
νοτήτων, που κυρώθηκε με το άρθρο πρώτο του ν. 3463/ 
2006 (ΦΕΚ 114 Α'), αναδιατυπώνεται ως εξής: 

«1. Επιτρέπεται η μεταδημότευση χωρίς τη συνδρομή 
των προϋποθέσεων της παρ. 7 του άρθρου 15, όταν 
πρόκειται μόνο για την υποβολή υποψηφιότητας σε 
δημοτικές και κοινοτικές εκλογές στους Δήμους και 
τις Κοινότητες των Νομών Αττικής και Θεσσαλονίκης 
και στους Δήμους ή τις Κοινότητες των νομών, στην 
περιφέρεια των οποίων υπάγεται ο Δήμος ή η Κοινότητα 
που ο υποψήφιος είναι ή ήταν πριν γραμμένος στα Μη¬ 
τρώα Αρρένων ή στα δημοτολόγια ή στους εκλογικούς 
καταλόγους.» 

2. α. Το δεύτερο εδάφιο της παρ. 3 του άρθρου 80 
του Κώδικα Δήμων και Κοινοτήτων, που κυρώθηκε με 
το άρθρο πρώτο του ν. 3463/2006, αναδιατυπώνεται 
ως εξής: 

«Για την ανωτέρω προέγκριση ο ενδιαφερόμενος κα¬ 
ταθέτει αίτηση στον οικείο Δήμο ή Κοινότητα, στην 
οποία δηλώνει το είδος του καταστήματος και τις 
προσφερόμενες υπηρεσίες, την τοποθεσία στην οποία 
πρόκειται να λειτουργήσει, επισυνάπτοντας διάγραμμα 
της περιοχής στο οποίο σημειώνεται η ακριβής θέση 
του καταστήματος, καθώς και το προβλεπόμενο πα¬ 
ράβολο.» 

β. Το πρώτο εδάφιο της παρ. 8 του άρθρου 80 του Κώ¬ 
δικα Δήμων και Κοινοτήτων, που κυρώθηκε με το άρθρο 
πρώτο του ν. 3463/2006, αντικαθίσταται ως εξής: 

«8. Κατ’ εξαίρεση, για καταστήματα υγειονομικού εν¬ 
διαφέροντος που λειτουργούν εντός εγκαταστάσεων 
κύριων τουριστικών καταλυμάτων, καθώς και για εγκα¬ 
ταστάσεις ειδικής τουριστικής υποδομής των παραγρά¬ 
φων 1 και 3, αντίστοιχα, του άρθρου 2 του ν. 2160/1993 
(ΦΕΚ 118 Α'), όπως ισχύουν, περιλαμβανομένων και των 
κολυμβητικών δεξαμενών, αρμόδιο όργανο για τη χορή¬ 
γηση των οικείων αδειών ίδρυσης και λειτουργίας είναι 
ο Ελληνικός Οργανισμός Τουρισμού (Ε.Ο.Τ.).» 

3. Η παρ. 4 του άρθρου 209 του Κώδικα Δήμων και 
Κοινοτήτων, που κυρώθηκε με το άρθρο πρώτο του ν. 
3463/ 2006 (ΦΕΚ 114 Α'), αναδιατυπώνεται ως εξής: 

«4. Οι μελέτες των έργων και παροχής υπηρεσιών και 
τα τεύχη δημόσιου διαγωνισμού ανάθεσης μελετών ή 
παροχής υπηρεσιών του ν. 3316/2005 (ΦΕΚ 42 Α') των 
Δήμων, των Κοινοτήτων και των κάθε είδους Συνδέσμων 
τους συντάσσονται και θεωρούνται από την τεχνική 
υπηρεσία τους και, αν δεν υπάρχει τέτοια υπηρεσία ή 
αυτή αδυνατεί, από την Τεχνική Υπηρεσία Δήμων και 
Κοινοτήτων (Τ.Υ.Δ.Κ.). 


Οι μελέτες των έργων και παροχής υπηρεσιών και 
τα τεύχη δημόσιου διαγωνισμού ανάθεσης μελετών ή 
παροχής υπηρεσιών του ν. 3316/2005 (ΦΕΚ 42 Α') των 
νομικών προσώπων δημοσίου δικαίου των Δήμων ή 
Κοινοτήτων, των ιδρυμάτων τους και των δημοτικών 
και κοινοτικών επιχειρήσεων ύδρευσης - αποχέτευσης 
του ν. 1069/1980 (ΦΕΚ 191 Α') και του ν. 890/1979 (ΦΕΚ 
80 Α') συντάσσονται και θεωρούνται από την τεχνική 
υπηρεσία τους και, αν δεν υπάρχει τέτοια υπηρεσία ή 
αυτή αδυνατεί, από την τεχνική υπηρεσία του Δήμου ή 
της Κοινότητας που τα έχει συστήσει. Στην περίπτωση 
που η τελευταία αυτή υπηρεσία δεν υπάρχει, η σύνταξη 
και η θεώρηση γίνεται από την Τεχνική Υπηρεσία Δήμων 
και Κοινοτήτων (Τ.Υ.Δ.Κ.). 

Αν η Τεχνική Υπηρεσία Δήμων και Κοινοτήτων (Τ.Υ.Δ.Κ.) 
αδυνατεί να συντάξει τη μελέτη, αδυναμία που βεβαιώ¬ 
νεται από τον Προϊστάμενό της, επιτρέπεται με ειδικά 
αιτιολογημένη απόφαση της Προϊσταμένης Αρχής η 
ανάθεση εκπόνησης μελετών πόσης φύσης σε ιδιώτες 
μελετητές και ιδιωτικά γραφεία μελετών σύμφωνα με 
τις ισχύουσες διατάξεις. 

Με απόφαση του Υπουργού Εσωτερικών, Δημόσιας 
Διοίκησης και Αποκέντρωσης καθορίζονται τα όρια προ¬ 
ϋπολογισμού των μελετών έργων και υπηρεσιών, πέραν 
των οποίων απαιτείται θεώρηση, ύστερα από γνώμη του 
περιφερειακού συμβουλίου δημοσίων έργων ή από την 
Τεχνική Υπηρεσία του Υπουργείου Εσωτερικών, Δημό¬ 
σιας Διοίκησης και Αποκέντρωσης, ύστερα από γνώμη 
του Συμβουλίου Δημοτικών και Κοινοτικών Έργων και 
Θεώρησης Μελετών του ίδιου Υπουργείου. 

Η εγκριτική απόφαση των μελετών, που προβλέπουν 
οι διατάξεις της παρ. 1 του άρθρου 37 του ν. 3316/2005, 
εκδίδεται από τη Διευθύνουσα Υπηρεσία. 

Οι μελέτες παροχής υπηρεσιών και τα τεύχη (περι¬ 
γραφή, συγγραφές υποχρεώσεων και τεχνικές προδια¬ 
γραφές) προμηθειών, για την εκτέλεση των οποίων δεν 
απαιτούνται, λόγω της φύσης τους, τεχνικές γνώσεις ή 
τεχνική εμπειρία, μπορεί να συντάσσονται από υπάλ¬ 
ληλο της υπηρεσίας που διαχειρίζεται την πίστωση, 
σύμφωνα με τις ισχύουσες διατάξεις και να θεωρούνται 
από τον προϊστάμενο της αντίστοιχης κατά περίπτωση 
αρμόδιας υπηρεσίας του Ο.Τ.Α., τηρουμένων κατά τα 
λοιπά των ισχυουσών διατάξεων. Η επίβλεψη, η πα¬ 
ρακολούθηση και εποπτεία των ανωτέρω συμβάσεων 
γίνεται από τις αντίστοιχες καθ’ ύλην αρμόδιες υπηρε¬ 
σίες του Ο.Τ.Α., με ανάλογη εφαρμογή των σχετικών 
διατάξεων. Για τις ανωτέρω υπηρεσίες και προμήθειες, 
που η δαπάνη τους δεν υπερβαίνει το ποσό, μέχρι του 
οποίου γίνεται απευθείας ανάθεση, η ανάθεση γίνεται 
με βάση την προϋπολογιζόμενη δαπάνη, την περιγραφή 
της υπηρεσίας, την περιγραφή της προμήθειας και τα 
τυχόν λοιπά στοιχεία, τα οποία περιέχονται σε σχετική 
απόφαση της δημαρχιακής επιτροπής ή του κοινοτικού 
συμβουλίου, που υποκαθιστούν τη μελέτη και τα ανω¬ 
τέρω τεύχη.» 

4. Οι παράγραφοι 8, 9 και 10 του άρθρου 212 του 
Κώδικα Δήμων και Κοινοτήτων, που κυρώθηκε με το 
άρθρο πρώτο του ν. 3463/2006, αναδιατυπώνονται ως 
ακολούθως: 

«8. Ο καθ’ ου έχει δικαίωμα προσφυγής σύμφωνα με 
το άρθρο 150 εντός αποκλειστικής προθεσμίας δέκα 
ημερών από την κοινοποίηση της απόφασης της προ¬ 
ηγούμενης παραγράφου. 

9. Αν κριθεί, ότι νόμιμα εκδόθηκε η απόφαση της πα¬ 
ραγράφου 1, δημοσιεύεται το πλήρες κείμενο αυτής, με 
φροντίδα του Δήμου ή της Κοινότητας μια φορά σε μία 
ημερήσια εφημερίδα που εκδίδεται στο νομό. Αν δεν 
εκδίδεται τέτοια εφημερίδα, η δημοσίευση γίνεται σε 
δύο εβδομαδιαίες ή δεκαπενθήμερες εφημερίδες. Με τη 
δημοσίευση ή τις δημοσιεύσεις αυτές ολοκληρώνεται 
η διαδικασία κήρυξης της απαλλοτρίωσης ή σύστασης 
δουλείας. 

10. Αν ακυρωθεί η απόφαση απαλλοτρίωσης ή σύστα¬ 
σης δουλείας, τηρούνται οι δημοσιεύσεις της προηγού¬ 
μενης παραγράφου.» 

5. Η εσφαλμένη παραπομπή της παρ. 6 του άρθρου 217 
του Κώδικα Δήμων και Κοινοτήτων, που κυρώθηκε με 
το άρθρο πρώτο του ν. 3463/2006 στο άρθρο 94 αυτού, 
διορθώνεται στο ορθό 95. 

6. Στην παρ. 3 του άρθρου 269 του Κώδικα Δήμων και 
Κοινοτήτων, που κυρώθηκε με το άρθρο πρώτο του ν. 
3463/2006, προστίθενται τα ακόλουθα εδάφια: 

«Οι ρυθμίσεις των προηγούμενων εδαφίων, καθώς 
και των παραγράφων 4, 5 και 6 του άρθρου αυτού, 
εφαρμόζονται, αναλόγως, και για το προσωπικό των 
επιχειρήσεων που έχουν συσταθεί από Συνδέσμους, 
μέχρι 8.6.2006 και λύονται για οποιονδήποτε λόγο. Το 
προσωπικό των επιχειρήσεων αυτών μπορεί να εντα¬ 
χθεί στους ανωτέρω Συνδέσμους, ύστερα από απόφαση 
του Δ.Σ. τους. Το υπόλοιπο προσωπικό κατανέμεται 
στους Δήμους και στις Κοινότητες, που είναι μέλη του 
Συνδέσμου, κατ’ αναλογία των αιρετών αντιπροσώπων 
τους, οι οποίοι μετέχουν στο διοικητικό συμβούλιο του 
Συνδέσμου.» 

7. Από το α' εδάφιο της περίπτωσης δ' της παρ. 2 
του άρθρου 273 του Κώδικα Δήμων και Κοινοτήτων, 
που κυρώθηκε με το άρθρο πρώτο του ν. 3463/2006, 
απαλείφονται οι λέξεις «εκτελείται η προμήθεια ή». 

8. Στο πρώτο εδάφιο της παρ. 1 του άρθρου 274 του 
Κώδικα Δήμων και Κοινοτήτων, που κυρώθηκε με το 
άρθρο πρώτο του ν. 3463/2006, η φράση «από τη δη¬ 
μοσίευση του παρόντος» αντικαθίσταται από τη φράση 
«από τη θέση του παρόντος σε ισχύ». 

9. Στο έκτο εδάφιο της παρ. 6 του άρθρου 246 του 
Κώδικα Δήμων και Κοινοτήτων, που κυρώθηκε με το 
άρθρο πρώτο του ν. 3463/2006 και μετά τη φράση «και 
της παραγράφου 3 του άρθρου» προστίθεται το αριθ¬ 
μητικό «229». 

Αρθρο 23 

Ζητήματα Ο.Τ.Α. πρώτου βαθμού 

1. Στην περίπτωση γ' της παρ. 1 του άρθρου 17 του ν. 
3491/2006 (ΦΕΚ 207 Α') η φράση «καθώς και οι ληξιπρό¬ 
θεσμες ή μη οφειλές και υποχρεώσεις της περίπτωσης 
1 της παρ. 1 του παρόντος άρθρου» αντικαθίσταται από 
τη φράση «καθώς και οι ληξιπρόθεσμες ή μη οφειλές 
και υποχρεώσεις των περιπτώσεων α' και β' της παρ. 1 
του παρόντος άρθρου». 

2. Οφειλές υπέρ Ο.Τ.Α. από τέλη και δικαιώματα ύδρευ¬ 
σης και αποχέτευσης, που καθίστανται ληξιπρόθεσμες 
ως την έναρξη ισχύος του νόμου αυτού, μπορεί να 
ρυθμιστούν και να εξοφληθούν, χωρίς τα αναλογούντα 
πρόστιμα και προσαυξήσεις εκπρόθεσμης καταβολής, 
ύστερα από κανονιστική απόφαση του οικείου δημο¬ 
τικού ή κοινοτικού συμβουλίου, που εκδίδεται εντός 
δύο μηνών από τη δημοσίευση του παρόντος. Με την 


απόφαση μπορεί να ορισθεί η δυνατότητα τμηματικής 
καταβολής των βασικών οφειλών σε μηνιαίες δόσεις, 
που δεν μπορούν να υπερβαίνουν τις δώδεκα. Η ρύθμιση 
γίνεται ύστερα από αίτηση που υποβάλλει ο οφειλέτης 
προς τον Δήμο ή την Κοινότητα, εντός εξήντα ημερών 
από την ημερομηνία έκδοσης της ανωτέρω απόφασης. 
Μαζί με την αίτηση, η οποία συνοδεύεται από βεβαίω¬ 
ση του Ο.Τ.Α. για το ποσό της οφειλής, καταβάλλεται 
και η πρώτη δόση, ενώ οι επόμενες καταβάλλονται ως 
την τελευταία εργάσιμη ημέρα των επόμενων μηνών. 
Με δήλωση του οφειλέτη μπορεί να ζητηθεί η εξόφλη¬ 
ση της οφειλής σε μικρότερο αριθμό δόσεων από τον 
ορισθέντα με την ανωτέρω απόφαση. Αν δεν καταβλη¬ 
θούν δύο συνεχείς μηνιαίες δόσεις, ο οφειλέτης χάνει 
το ευεργέτημα της ρύθμισης αυτής. Ποσά που έχουν 
καταβληθεί για τις συγκεκριμένες οφειλές πριν από 
την έναρξη ισχύος του νόμου αυτού δεν επιστρέφονται 
ούτε συμψηφίζονται. 

3. Στις υποχρεωτικές δαπάνες της περίπτωσης α' της 
παρ. 1 του άρθρου 158 του Κώδικα Δήμων και Κοινοτή¬ 
των, που κυρώθηκε με το άρθρο πρώτο του ν. 3463/2006, 
περιλαμβάνονται και τα έξοδα παράστασης και η απο¬ 
ζημίωση των μελών συμβουλίων των τοπικών διαμερι¬ 
σμάτων, καθώς και των παρέδρων. 

4. Το διατιθέμενο, σύμφωνα με την παρ. 2 του άρθρου 
161 του Κώδικα Δήμων και Κοινοτήτων, που κυρώθηκε με 
το άρθρο πρώτο του ν. 3463/2006, ποσοστό δεν μπορεί 
να προέρχεται από πιστώσεις, οι οποίες προβλέπονται 
από τη Συλλογική Απόφαση Τοπικής Αυτοδιοίκησης 
(Σ.Α.Τ.Α.). 

5. Στον Γενικό Γραμματέα της Περιφέρειας υποβάλλο¬ 
νται για έλεγχο νομιμότητας οι αποφάσεις των δημοτι¬ 
κών ή κοινοτικών συμβουλίων που αφορούν αναμορφώ¬ 
σεις των προϋπολογισμών των Ο.Τ.Α., συνοδευόμενες 
από τις εισηγήσεις των αρμόδιων υπηρεσιών. Η προ¬ 
θεσμία του δεύτερου εδαφίου της παρ. 1 του άρθρου 
149 του Κώδικα Δήμων και Κοινοτήτων που κυρώθηκε 
με το άρθρο πρώτο του ν. 3463/2006, στην περίπτωση 
αυτή, ορίζεται σε δέκα ημέρες. Τα αρμόδια όργανα που 
ενεργούν κατά παράβαση των διατάξεων του πρώτου 
εδαφίου της παρούσας παραγράφου υπέχουν, ανεξάρ¬ 
τητα από τυχόν ποινική ευθύνη, πειθαρχική και αστική 
ευθύνη κατά τις διατάξεις των άρθρων 141,142 και 143 
του Κώδικα Δήμων και Κοινοτήτων που κυρώθηκε με 
το άρθρο πρώτο του ν. 3463/2006. 

6. Σε περίπτωση μη καταβολής των εισφορών της 
περίπτωσης β' της παρ. 1 του άρθρου 249 του Κώδι¬ 
κα Δήμων και Κοινοτήτων, που κυρώθηκε με το άρθρο 
πρώτο του ν. 3463/2006 από τα μέλη του Συνδέσμου 
ως το τέλος του οικείου οικονομικού έτους, αυτές μπο¬ 
ρεί να παρακρατηθούν εντός του επόμενου έτους από 
τους Κεντρικούς Αυτοτελείς Πόρους των υπόχρεων 
Δήμων και Κοινοτήτων και να αποδοθούν απευθείας 
σε αυτόν, με απόφαση του Υπουργού Εσωτερικών, Δη¬ 
μόσιας Διοίκησης και Αποκέντρωσης, που εκδίδεται 
μετά από πρόταση του Συνδέσμου κατόπιν απόφασης, 
η οποία λαμβάνεται με την πλειοψηφία του συνολικού 
αριθμού των μελών του διοικητικού συμβουλίου του 
ή με ομόφωνη απόφαση της εκτελεστικής επιτροπής 
του, εφόσον έχει μεταβιβασθεί σε αυτήν η αντίστοιχη 
αρμοδιότητα. 

Κατ’ εξαίρεση, οι ανωτέρω εισφορές μπορεί να πα- 
ρακρατούνται από τους Κεντρικούς Αυτοτελείς Πόρους 

των υπόχρεων Δήμων και Κοινοτήτων, εντός του τρέ¬ 
χοντος οικονομικού έτους, με απόφαση του Υπουργού 
Εσωτερικών, Δημόσιας Διοίκησης και Αποκέντρωσης, 
η οποία εκδίδεται μετά από πρόταση του Συνδέσμου, 
που θα συνοδεύεται είτε από απόφαση που λαμβάνε- 
ται με την πλειοψηφία των τριών πέμπτων του συνο¬ 
λικού αριθμού των μελών του διοικητικού συμβουλίου 
του ή κατόπιν ομόφωνης απόφασης της εκτελεστικής 
επιτροπής του, εφόσον έχει μεταβιβασθεί σε αυτήν η 
αντίστοιχη αρμοδιότητα. 

Ο Γενικός Γραμματέας της Περιφέρειας, αφού ελέγξει 
τη νομιμότητα των παραπάνω αποφάσεων των Συνδέ¬ 
σμων, εκδίδει σχετική διαπιστωτική πράξη το αργότερο 
εντός ενός μηνός από την περιέλευσή τους σε αυτόν. 

Όλες οι σχετικές πράξεις που αφορούν τις περιπτώ¬ 
σεις του πρώτου εδαφίου της παρούσας παραγράφου 
θα πρέπει να έχουν περιέλθει στο Υπουργείο Εσωτε¬ 
ρικών, Δημόσιας Διοίκησης και Αποκέντρωσης, δια των 
οικείων Περιφερειών, το αργότερο ως το τέλος του 
τρίτου μηνός του οικονομικού έτους που εκδόθηκαν. 

7. Το τεστ προσωπικότητας ΜΜΡΙ που προβλέπεται 
στο άρθρο 8 του π.δ. 135/2006 (ΦΕΚ 135 Α'), στο οποίο 
υποβάλλονται οι υποψήφιοι για ειδικό ένστολο προ¬ 
σωπικό της Δημοτικής Αστυνομίας, αντικαθίσταται με 
το τεστ προσωπικότητας ΜΜΡΙ 2. Η αρμόδια επιτροπή 
της παρ. 2 του άρθρου 8 του π.δ. 135/2006 για την αξι¬ 
ολόγηση - βαθμολόγηση των γραπτών ψυχοτεχνικών 
δοκιμασιών μπορεί να συνεδριάζει και σε εγκαταστάσεις 
της Ελληνικής Αστυνομίας που διαθέτουν κατάλληλα 
μηχανήματα, προς υποβοήθηση του έργου της αξιολό¬ 
γησης και βαθμολόγησης των τεστ υποψηφίων. 

Άρθρο 24 

Μετακινήσεις τεχνικού προσωπικού 
Νομαρχιακής Αυτοδιοίκησης 

Οι υπάλληλοι του τεχνικού εξοπλισμού των Νομαρ¬ 
χιακών Αυτοδιοικήσεων της Χώρας (χειριστές μηχανη¬ 
μάτων, οδηγοί αυτοκινήτων, τεχνίτες και εργάτες), για 
τις μετακινήσεις τους σε αποστάσεις που υπερβαίνουν 
τα τριάντα χιλιόμετρα από την έδρα της υπηρεσιακής 
τους μονάδας ως τον τόπο εργασίας τους, καθώς και σε 
νησί ανεξαρτήτως απόστασης, λαμβάνουν το ποσό που 
έχει καθορισθεί με την κοινή απόφαση των Υφυπουργών 
Οικονομίας και Οικονομικών και Εσωτερικών, Δημόσι¬ 
ας Διοίκησης και Αποκέντρωσης με αριθ. 2/14889/0022/ 
2.5.2003 (ΦΕΚ 643 Β'/2003), όπως κάθε φορά ισχύει, εφό¬ 
σον μεταβούν και επιστρέφουν αυθημερόν. Για τη διανυ- 
κτέρευση καταβάλλεται διπλάσια αποζημίωση από την 
προβλεπόμενη στην ανωτέρω απόφαση, όπως ισχύει. 

Άρθρο 25 

Αρμοδιότητες Υπηρεσίας Ανάπτυξης 

Πληροφορικής της Γ ενικής Γ ραμματείας Δημόσιας 
Διοίκησης και Ηλεκτρονικής Διακυβέρνησης 

1. Οι αρμοδιότητες της Ειδικής Υπηρεσίας Εφαρμογής 
Προγραμμάτων Κοινοτικών Πλαισίων Στήριξης της Γ ενι¬ 
κής Γ ραμματείας Δημόσιας Διοίκησης και Ηλεκτρονικής 
Διακυβέρνησης του Υπουργείου Εσωτερικών, Δημόσιας 
Διοίκησης και Αποκέντρωσης, που αναφέρονται στο 
άρθρο 20 του ν. 3448/2006 (ΦΕΚ 57 Α') για την παροχή 
υπηρεσιών πιστοποίησης και τις Αρχές Πιστοποίησης, 


ασκούνται από 1.1.2007 από την Υπηρεσία Ανάπτυξης 
Πληροφορικής της ως άνω Γ ενικής Γ ραμματείας. 

2. Στο τέλος της παρ. 4 του άρθρου 20 του ν. 3448/ 
2006 προστίθενται τα ακόλουθα εδάφια: 

«Με την ίδια ή όμοια απόφαση ορίζονται και οι Αρχές 
Εγγραφής που υπάγονται στην κάθε Υποκείμενη Αρχή 
Πιστοποίησης. Η Υποκείμενη Αρχή Πιστοποίησης του 
Υπουργείου Εσωτερικών, Δημόσιας Διοίκησης και Απο¬ 
κέντρωσης παρέχει υπηρεσίες πιστοποίησης (έκδοση 
ψηφιακών πιστοποιητικών) και για τους υπαλλήλους 
φορέων του δημόσιου τομέα, οι οποίοι δεν έχουν ή δεν 
λειτουργεί ακόμη δική τους Υποκείμενη Αρχή Πιστοποί¬ 
ησης. Οι φορείς που θα συστήσουν δική τους Υποκείμε¬ 
νη Αρχή Πιστοποίησης μπορεί να εξυπηρετούνται από 
τις Αρχές Εγγραφής του Υπουργείου Εσωτερικών, Δη¬ 
μόσιας Διοίκησης και Αποκέντρωσης. Οι Προϊστάμενοι 
των Υποκείμενων Αρχών Πιστοποίησης και των Αρχών 
Εγγραφής μπορούν με απόφασή τους να εκχωρούν το 
δικαίωμα υπογραφής σε υπαλλήλους της οργανικής 
τους μονάδας.» 

3. Στο τέλος της παρ. 5 του άρθρου 20 του ν. 3448/ 
2006 προστίθενται τα ακόλουθα εδάφια: 

«Με απόφαση του οικείου Υπουργού ορίζονται οι ορ¬ 
γανικές μονάδες που θα λειτουργήσουν ως γραφεία 
υποδοχής (Εντεταλμένα Γ ραφεία) αιτήσεων υπαλλήλων 
του Υπουργείου και των εποπτευόμενων από αυτό φο¬ 
ρέων για την έκδοση ψηφιακών πιστοποιητικών. Στους 
φορείς, οι οποίοι δεν έχουν δική τους Υποκείμενη Αρχή 
Πιστοποίησης και εξυπηρετούνται από την Υποκείμε¬ 
νη Αρχή Πιστοποίησης του Υπουργείου Εσωτερικών, 
Δημόσιας Διοίκησης και Αποκέντρωσης, οι οργανικές 
μονάδες που θα λειτουργήσουν ως γραφεία υποδοχής 
(Εντεταλμένα Γ ραφεία) αιτήσεων των υπαλλήλων τους 
για την έκδοση ψηφιακών πιστοποιητικών καθορίζονται 
με απόφαση του οικείου Υπουργού. 

Με απόφαση των οικείων Νομαρχών και Δημάρχων 
ορίζονται οι οργανικές μονάδες που θα λειτουργήσουν 
ως γραφεία υποδοχής αιτήσεων υπαλλήλων (Εντεταλ¬ 
μένα Γραφεία) στις Νομαρχίες και τους Δήμους για 
την έκδοση ψηφιακών πιστοποιητικών, ύστερα από 
πρόταση της Υπηρεσίας Ανάπτυξης Πληροφορικής 
του Υπουργείου Εσωτερικών, Δημόσιας Διοίκησης και 
Αποκέντρωσης. 

Με απόφαση του Υπουργού Εσωτερικών, Δημόσιας 
Διοίκησης και Αποκέντρωσης μπορεί να ορίζονται τα 
Κ.Ε.Π., όλα ή ορισμένα, ως γραφεία υποδοχής (Εντε¬ 
ταλμένα Γ ραφεία) αιτήσεων υπαλλήλων του δημόσιου 
τομέα για την έκδοση ψηφιακών πιστοποιητικών.» 

Αρθρο 26 

Ρύθμιση θεμάτων Γ ενικού Επιθεωρητή 
Δημόσιας Διοίκησης 

Το πρώτο εδάφιο της παρ. 7 του άρθρου 1 του ν. 
3074/ 2002 (ΦΕΚ 296 Α'), όπως τροποποιήθηκε με την 
παρ. 2 του άρθρου 26 του ν. 3200/2003 και την παρ. 5 
του άρθρου 14 του ν. 3345/2005 (ΦΕΚ 138 Α'), αντικαθί¬ 
σταται ως εξής: 

«Η στελέχωση της Γ ραμματείας και της Διεύθυνσης 
Επεξεργασίας Δηλώσεων Περιουσιακής Κατάστασης 
του Γραφείου του Γενικού Επιθεωρητή Δημόσιας Διοί¬ 
κησης γίνεται με απόσπαση είκοσι, κατ’ ανώτατο όριο, 
μόνιμων ή με σύμβαση ιδιωτικού δικαίου αορίστου χρό¬ 
νου υπαλλήλων από τους φορείς της περίπτωσης δ' 

της παρ. 2 του άρθρου 1 του ν. 3074/2002, συμπεριλαμ¬ 
βανομένων και δύο, κατ’ ανώτατο όριο, υπαλλήλων των 
δικαστηρίων και των εισαγγελιών.» 

Άρθρο 27 

Ρυθμίσεις θεμάτων πολιτικής προστασίας 

1. Στο τέλος της περίπτ. γ' της παρ. 2 του άρθρου 6 
του ν. 3013/2002 (ΦΕΚ 102 Α') προστίθεται το ακόλουθο 
εδάφιο: 

«Ο ανωτέρω συντονισμός περιλαμβάνει και τις περι¬ 
πτώσεις εκδήλωσης δράσης για την αντιμετώπιση των 
κάθε μορφής καταστροφών κατά την εκδήλωση του 
φαινομένου από τις κάθε είδους εμπλεκόμενες δυνάμεις 
πυρόσβεσης και διάσωσης.» 

2. Στην περίπτ. θ' της παρ. 4 του άρθρου 6 του ν. 3013/ 
2002 προστίθεται εδάφιο τελευταίο ως ακολούθως: 

«Το αίτημα των κρατικών υπηρεσιών της περίπτ. β' 
της παρ. 1 του άρθρου 3 του παρόντος για συνδρομή 
άλλων Αρχών, Υπηρεσιών και Φορέων της ημεδαπής ή 
της αλλοδαπής με σκοπό την αντιμετώπιση κάθε μορ¬ 
φής καταστροφών υποβάλλεται αποκλειστικά μέσω της 
Γενικής Γραμματείας Πολιτικής Προστασίας.» 

3. Στο άρθρο 14 του ν. 3013/2002 προστίθεται παρά¬ 
γραφος 6 ως ακολούθως: 

«6. Στις εθελοντικές οργανώσεις και στους ειδικευ¬ 
μένους εθελοντές του παρόντος περιλαμβάνονται και 
όσοι δραστηριοποιούνται στο πλαίσιο της αποστολής 
του Πυροσβεστικού Σώματος, με εξαίρεση εκείνους που 
υπάγονται στη ρύθμιση του ν. 1951/1991 (ΦΕΚ 84 Α').» 

Αρθρο 28 

Θέματα μερικής απασχόλησης 

1. Η παρ. 3α του άρθρου 1 του ν. 3250/2004 (ΦΕΚ 124 
Α') αντικαθίσταται ως εξής: 

«3α. Για την παροχή υπηρεσιών με καθεστώς μερικής 
απασχόλησης, οι φορείς της παραγράφου 1 καταρτίζουν 
αντίστοιχο επιχειρησιακό σχέδιο, το οποίο εγκρίνεται 
από την Επιτροπή του άρθρου 5. Νέο επιχειρησιακό 
σχέδιο από τους ίδιους φορείς υποβάλλεται πέντε μή¬ 
νες πριν από τη λήξη των σχετικών συμβάσεων του 
επιχειρησιακού σχεδίου που έχει εγκριθεί και είναι σε 
ισχύ.» 

2. Στο άρθρο 1 του ν. 3250/2004 προστίθεται παρά¬ 
γραφος 4 ως εξής: 

«4. Εγκρίσεις της Επιτροπής του άρθρου 5 που χο¬ 
ρηγήθηκαν σύμφωνα με τις διατάξεις των νόμων 3250/ 
2004 και 3448/2006 ή που θα χορηγηθούν μετά την 
έναρξη ισχύος του παρόντος, εφόσον δεν δημοσιοποι¬ 
ηθούν οι σχετικές προκηρύξεις πρόσληψης εντός εξα¬ 
μήνου από την ημερομηνία χορήγησης των εγκρίσεων, 
παύουν να ισχύουν.» 

3. Η παρ. 1 του άρθρου 3 του ν. 3250/2004 αντικαθί¬ 
σταται ως εξής: 

«1. Ως υπηρεσίες κοινωνικού χαρακτήρα θεωρούνται 
εκείνες που αναφέρονται, ιδίως, στην κατ’ οίκον κοινωνι¬ 
κή μέριμνα και φροντίδα, στη φύλαξη σχολικών κτιρίων, 
στην οδική ασφάλεια των μαθητών, στην κοινωνική εν¬ 
σωμάτωση των μεταναστών, στις έκτακτες ανάγκες πο¬ 
λιτικής προστασίας, στις πολιτιστικές εκδηλώσεις, στην 
αντιμετώπιση ειδικών περιβαλλοντικών αναγκών, στην 
ενημέρωση και πληροφόρηση πολιτών, σε προγράμμα¬ 
τα κοινωνικού χαρακτήρα που χρηματοδοτούνται από 


την Ευρωπαϊκή Ένωση, καθώς και οι υπηρεσίες που 
παρέχονται σε φορείς αρμόδιους για την απασχόληση 
και την ανεργία.» 

4. Το άρθρο 4 του ν. 3250/2004, όπως ισχύει, αντικα¬ 
θίσταται ως ακολούθως: 

«Αρθρο 4 

Κοινωνικές ομάδες για την επιλογή υποψηφίων 

1. Το προσωπικό που επιλέγεται για την παροχή υπη¬ 
ρεσιών μερικής απασχόλησης προέρχεται από τις ακό¬ 
λουθες κοινωνικές ομάδες: 

α) Ανεργοι, άνω των τριάντα ετών, εγγεγραμμένοι 
στα μητρώα του Οργανισμού Απασχόλησης Εργατικού 
Δυναμικού (Ο.Α.Ε.Δ.), σε ποσοστό τριάντα τοις εκατό. 

β) Ανεργοι, εγγεγραμμένοι στον Ο.Α.Ε.Δ., που βρίσκο¬ 
νται στην τελευταία πενταετία πριν από τη συνταξιο- 
δότησή τους, σε ποσοστό είκοσι τοις εκατό. 

γ) Ανεργοι, μέχρι τριάντα ετών, εγγεγραμμένοι στον 
Ο.Α.Ε.Δ., σε ποσοστό είκοσι τοις εκατό. 

δ) Μητέρες ανηλίκων, σε ποσοστό δέκα τοις εκατό. 

ε) Ατομα με ποσοστό αναπηρίας πενήντα τοις εκατό 
και άνω, σε ποσοστό δέκα τοις εκατό. 

στ) Πολύτεκνοι και τέκνα πολυτέκνων, καθώς και γο¬ 
νείς οικογενειών με τρία παιδιά και τέκνα αυτών, σε 
ποσοστό δέκα τοις εκατό. 

2. Αυτοτελή κοινωνική ομάδα αποτελούν άτομα που 
καθίστανται άνεργα κατόπιν είτε ομαδικών απολύσεων 
είτε παύσης λειτουργίας των επιχειρήσεων όπου εργά¬ 
ζονταν. Για την κατηγορία αυτή καταρτίζονται ειδικά 
επιχειρησιακά σχέδια από τους φορείς της παρ.1 του 
άρθρου 1 του παρόντος, εφόσον πρόκειται για άτομα 
που διαβιούν στην περιοχή της αντίστοιχης χωρικής 
τους αρμοδιότητας. 

Τα ειδικά αυτά επιχειρησιακά σχέδια καλύπτουν κατ’ 
εξαίρεση οποιαδήποτε λειτουργική ανάγκη των φορέων 
του άρθρου 1 του παρόντος. 

3. Γ ια τις κοινωνικές ομάδες α'- στ' της παραγράφου 
1 του παρόντος προτάσσονται οι υποψήφιοι που είναι 
δημότες και κάτοικοι της αντίστοιχης χωρικής αρμο¬ 
διότητας του φορέα για τον οποίο προκηρύσσονται 
οι θέσεις. Ομοίως, για τις κοινωνικές ομάδες α', β' και 
γ' της παραγράφου 1 ποσοστό εξήντα τοις εκατό κα¬ 
λύπτεται από γυναίκες, εφόσον υπάρχει αντίστοιχος 
αριθμός σχετικών αιτήσεων. Γ ια τις κοινωνικές ομάδες 
α'-στ' της παρ. 1 επιλέγονται σε ποσοστό μέχρι πενήντα 
τοις εκατό του συνόλου αυτών που θα προσληφθούν, 
σε κάθε κοινωνική ομάδα, όσοι έχουν απασχοληθεί για 
χρόνο μεγαλύτερο του έτους σε προγράμματα και δρά¬ 
σεις υπηρεσιών κοινωνικού χαρακτήρα, αντίστοιχα προς 
εκείνα που προβλέπονται στο άρθρο 3. 

4. Με την επιφύλαξη της προηγούμενης παραγράφου, 
τα κριτήρια επιλογής για κάθε κοινωνική ομάδα διαμορ¬ 
φώνονται ως ακολούθως: 

α) Για την πρώτη και τρίτη ομάδα προτιμώνται υπο¬ 
ψήφιοι με τη μεγαλύτερη συνεχόμενη χρονική διάρκεια, 
που είναι εγγεγραμμένοι ως άνεργοι. 

β) Για τη δεύτερη ομάδα προτιμώνται οι υποψήφιοι 
με το μικρότερο χρόνο που υπολείπεται για τη συντα- 
ξιοδότησή τους. 

γ) Γ ια την τέταρτη ομάδα προτιμώνται μητέρες με τα 
περισσότερα τέκνα. 

δ) Γ ια την πέμπτη ομάδα προτιμώνται υποψήφιοι με 
το μεγαλύτερο ποσοστό αναπηρίας, το οποίο, πάντως, 

θα πρέπει να επιτρέπει στον υποψήφιο να ασκεί τα 
καθήκοντα για τα οποία προσλαμβάνεται. 

ε) Για την έκτη ομάδα προτιμώνται υποψήφιοι με τα 
περισσότερα τέκνα. 

Σε κάθε περίπτωση, για την ίδια ομάδα δεν είναι δυ¬ 
νατόν να απασχοληθούν στον ίδιο φορέα περισσότερα 
του ενός άτομα της ίδιας οικογένειας είτε πρόκειται 
περί γονέων είτε πρόκειται περί τέκνων. 

Εάν οι θέσεις δεν καλύπτονται από τους δημότες και 
μόνιμους κατοίκους, συμπληρώνονται από τους λοιπούς 
υποψηφίους με τα κριτήρια των περιπτώσεων α' - ε'. 

Εάν δεν συμπληρώνεται το ποσοστό που προβλέπεται 
για καθεμιά από τις κοινωνικές ομάδες της προηγού¬ 
μενης παραγράφου, προσαυξάνεται αντιστοίχως το 
ποσοστό της επόμενης. 

5. Για τους ανέργους της παραγράφου 2, κριτήρια 
προτίμησης είναι, με τη σειρά που αναφέρονται, ο χρό¬ 
νος που έχουν διανύσει ως άνεργοι, ο υπολειπόμενος 
χρόνος για τη συνταξιοδότησή τους, το οικογενειακό 
τους εισόδημα, καθώς και ο αριθμός των προστατευ- 
όμενων τέκνων. 

6. α. Με κοινή απόφαση των Υπουργών Εσωτερικών, 
Δημόσιας Διοίκησης και Αποκέντρωσης και Απασχόλη¬ 
σης και Κοινωνικής Προστασίας επιτρέπεται να μετα¬ 
βάλλεται η σειρά των κατηγοριών και να αυξάνονται 
ή να μειώνονται τα ποσοστά των παραγράφων 1 και 2 
ανάλογα με τις ιδιαίτερες ανάγκες παροχής υπηρεσιών, 
όπως αυτές διαμορφώνονται κάθε φορά. 

β. Με όμοια απόφαση μπορεί να ρυθμίζεται κάθε θέμα 
σχετικό με τα κριτήρια επιλογής των υποψηφίων και 
με τα ειδικότερα προσόντα από πλευράς αναγκαίων 
τίτλων σπουδών. 

γ. Στο προσωπικό που προσλαμβάνεται για την πα¬ 
ροχή υπηρεσιών μερικής απασχόλησης σε Ο.Τ.Α. πρώ¬ 
του βαθμού είτε αυτό αμείβεται κατ’ εφαρμογή των 
διατάξεων του ν. 3205/2003 είτε σύμφωνα με σχετικές 
συλλογικές συμβάσεις εργασίας, δεν καταβάλλονται 
τα κατ’ αποκοπήν έξοδα κίνησης, όπως αυτά ορίζονται 
στην υπ’ αριθμ. 2/50025/0022/2006 (ΦΕΚ 1489 Β') κοινή 
απόφαση των Υφυπουργών Οικονομίας και Οικονομικών 
και Εσωτερικών, Δημόσιας Διοίκησης και Αποκέντρω¬ 
σης, όπως κάθε φορά ισχύει.» 

Αρθρο 29 

Συμπλήρωση του άρθρου 8 του ν. 3469/2006 

Στην παρ. 1 του άρθρου 8 του ν. 3469/2006 (ΦΕΚ 131 
Α') προστίθενται περιπτώσεις Γ και ια' ως εξής: 

«ι) οι πράξεις ορισμού μελών υπηρεσιακών συμβουλί¬ 
ων, πειθαρχικών συμβουλίων, τεχνικών συμβουλίων και 
υγειονομικών επιτροπών, ια) οι πράξεις ορισμού μελών 
ομάδων εργασίας της περίπτωσης δ' της παραγράφου 
6 του άρθρου 7 του παρόντος νόμου, οι οποίες δεν 
επιβαρύνουν τον Κρατικό Προϋπολογισμό ή τον προϋ¬ 
πολογισμό φορέων που επιχορηγούνται από αυτόν.» 

Αρθρο 30 
Στερεά απόβλητα 

1. α) Τροποποιείται η παρ. 2 του άρθρου 12 του ν. 
1650/1986 (ΦΕΚ 160 Α') ως προς τον ορισμό των αρμόδι¬ 
ων φορέων για τη διαχείριση των στερεών αποβλήτων 
και των ανάλογων αρμοδιοτήτων των Ο.Τ.Α. (παρ. 3 και 
4). Η προσωρινή αποθήκευση, μεταφόρτωση, επεξεργα¬ 


σία, αξιοποίηση και διάθεση των στερεών αποβλήτων σε 
κάθε Περιφέρεια της χώρας διενεργείται με ευθύνη των 
Φορέων Διαχείρισης Στερεών Αποβλήτων (ΦΟΔΣΑ), που 
προβλέπονται στο άρθρο 7 παρ. 2 της κ.υ.α. 50910/2727/ 
2003 (ΦΕΚ 1909 Β'/22.12.2003), οι οποίοι αντιστοιχούν 
στις διαχειριστικές ενότητες κάθε Περιφέρειας και οι 
οποίοι οργανώνονται σύμφωνα με τα προβλεπόμενα 
στις επόμενες παραγράφους. 

β) Οι ΦΟΔΣΑ είναι δυνατόν να συνιστώνται από Ο.Τ.Α. 
που ανήκουν σε περισσότερες της μίας διαχειριστικές 
ενότητες και να έχουν την ευθύνη για την υλοποίηση 
των ανωτέρω ενεργειών στο γεωγραφικό χώρο που 
αντιστοιχεί σε αυτές. 

2. Οι Ο.Τ.Α. που ανήκουν σε κάθε διαχειριστική ενότητα 
και οι οποίοι δεν έχουν μέχρι την ισχύ του παρόντος 
συστήσει ΦΟΔΣΑ υποχρεούνται εντός προθεσμίας που 
καθορίζεται με απόφαση του Γ ενικού Γ ραμματέα της οι¬ 
κείας Περιφέρειας να προβούν στη σύσταση συνδέσμου 
ή ανώνυμης εταιρίας Ο.Τ.Α., με σκοπό την άσκηση των 
δραστηριοτήτων που αναφέρονται στο άρθρο 7 παρ. 2 
της κ.υ.α. 50910/2727/16.12.2003 (ΦΕΚ 1909 Β'/ 22.12.2003) 
ή είναι συναφείς με αυτές. 

3. α) Ο σύνδεσμος της προηγούμενης παραγράφου 
συνιστάται και λειτουργεί σύμφωνα με τις οικείες διατά¬ 
ξεις του Κώδικα Δήμων και Κοινοτήτων, που κυρώθηκε 
με το άρθρο πρώτο του ν. 3463/2006 (ΦΕΚ 114 Α'). 

β) Η ανώνυμη εταιρεία της προηγούμενης παραγρά¬ 
φου συνιστάται και λειτουργεί σύμφωνα με τις διατάξεις 
του άρθρου 265 του Κώδικα Δήμων και Κοινοτήτων, που 
κυρώθηκε με το άρθρο πρώτο του ν. 3463/2006. Κατ’ 
εξαίρεση και για την αποτελεσματικότερη εκπλήρω¬ 
ση των σκοπών της, η εταιρία αυτή είναι δυνατόν να 
συμμετέχει, ως κύριο συμβαλλόμενο μέρος, στις προ¬ 
γραμματικές συμβάσεις που προβλέπει το άρθρο 225 
του Κώδικα Δήμων και Κοινοτήτων, που κυρώθηκε με 
το άρθρο πρώτο του ν. 3463/2006. 

γ) Με κοινή απόφαση των Υπουργών Εσωτερικών, Δη¬ 
μόσιας Διοίκησης και Αποκέντρωσης, Περιβάλλοντος, 
Χωροταξίας και Δημόσιων'Εργων και Υγείας και Κοινω¬ 
νικής Αλληλεγγύης ρυθμίζονται τα θέματα άσκησης τι¬ 
μολογιακής πολιτικής σχετικά με την κοστολόγηση των 
προσφερόμενων υπηρεσιών και την είσπραξη των αντα¬ 
ποδοτικών τελών από τους εξυπηρετούμενους δημότες 
και περιγράφονται οι προσφερόμενες υπηρεσίες. 

4. Σε περίπτωση που οι Ο.Τ.Α. διαχειριστικής ενότητας 
δεν προβούν στη σύσταση του συνδέσμου ή της ανώνυ¬ 
μης εταιρίας, εντός της προθεσμίας της παραγράφου 2 
του παρόντος, τότε με απόφαση του Γ ενικού Γ ραμμα¬ 
τέα της οικείας Περιφέρειας συνιστάται αναγκαστικός 
σύνδεσμος, στον οποίο συμμετέχουν υποχρεωτικά όλοι 
οι Ο.Τ.Α. που ανήκουν στην οικεία διαχειριστική ενό¬ 
τητα, με σκοπό την άσκηση των δραστηριοτήτων που 
αναφέρονται ανωτέρω. Ο σύνδεσμος αυτός λειτουργεί 
σύμφωνα με τις διατάξεις των άρθρων 245 έως 249 
του Κώδικα Δήμων και Κοινοτήτων που κυρώθηκε με 
το άρθρο πρώτο του ν. 3463/2006. 

5. Αν η λειτουργία των νομικών προσώπων των προ¬ 
ηγούμενων παραγράφων είναι σε τέτοιο βαθμό πλημ¬ 
μελής ή ανεπαρκής, ούτως ώστε να τίθεται εξ αυτού 
του λόγου σε προφανή και σοβαρό κίνδυνο ή η δημόσια 
υγεία ή το γενικότερο δημόσιο συμφέρον, ο Γενικός 
Γραμματέας της οικείας Περιφέρειας, με ειδικά αιτι¬ 
ολογημένη απόφασή του και μετά από εισήγηση του 

προϊσταμένου της Τεχνικής Υπηρεσίας, είναι δυνατόν να 
αναθέσει την υλοποίηση των δραστηριοτήτων τους, για 
το εκάστοτε επιβαλλόμενο χρονικό διάστημα, στις αρ¬ 
μόδιες υπηρεσίες αυτής ή σε άλλο νομικό πρόσωπο. 

6. Υφιστάμενες επιχειρήσεις των Ο.Τ.Α. που έχουν συ- 
σταθεί βάσει των διατάξεων του π.δ. 410/1995 (ΦΕΚ 231 
Α'), με όμοιο προς τα ανωτέρω αντικείμενο δραστηρι¬ 
ότητας, μετατρέπονται εντός τριετίας από την έναρξη 
ισχύος του παρόντος σε ανώνυμες εταιρίες της παρα¬ 
γράφου 3 του παρόντος άρθρου, εφαρμοζομένων στην 
περίπτωση αυτή αναλόγως των ρυθμίσεων του άρθρου 
269 του Κώδικα Δήμων και Κοινοτήτων που κυρώθηκε 
με το άρθρο πρώτο του ν. 3463/2006. 

7. Με κοινή απόφαση των Υπουργών Εσωτερικών, Δη¬ 
μόσιας Διοίκησης και Αποκέντρωσης, Περιβάλλοντος, 
Χωροταξίας και Δημόσιων Έργων και Υγείας και Κοι¬ 
νωνικής Αλληλεγγύης ρυθμίζονται ειδικότερα ζητήματα 
ή θέματα με χαρακτήρα τεχνικό ή λεπτομερειακό, ανα¬ 
φορικά με τη λειτουργία και την άσκηση των δραστηρι¬ 
οτήτων των νομικών προσώπων του παρόντος άρθρου 
σε σχέση με τη διαχείριση και τις μεθόδους διαχείρισης 
στερεών αποβλήτων. 

Άρθρο 31 

Ρυθμίσεις θεμάτων Ε.Σ.Τ.Α. 

Οι απόφοιτοι της Α' Εκπαιδευτικής Σειράς του Τμήμα¬ 
τος Πολιτικής Προστασίας της Εθνικής Σχολής Τοπικής 
Αυτοδιοίκησης (Ε.Σ.Τ.Α.) του Εθνικού Κέντρου Δημόσιας 
Διοίκησης και Αυτοδιοίκησης (Ε.Κ.Δ.Δ.Α.) διορίζονται σε 
υπηρεσίες του Δημοσίου και σε οργανισμούς τοπικής 
αυτοδιοίκησης (Ο.Τ.Α.) α' και β' βαθμού που καθορίζο¬ 
νται με απόφαση του Υπουργού Εσωτερικών, Δημόσιας 
Διοίκησης και Αποκέντρωσης, ύστερα από γνώμη της 
Γενικής Γραμματείας Πολιτικής Προστασίας. 

Άρθρο 32 

Αιτήσεις μέσω τηλεφώνου και διαδικτύου 

1. Επιτρέπεται η υποβολή αιτήσεων μέσω του τηλε¬ 
φωνικού κέντρου (οαΙΙ οθπΙθγ) ή των δικτυακών τόπων 
του Υπουργείου Εσωτερικών, Δημόσιας Διοίκησης και 
Αποκέντρωσης, για τη διεκπεραίωση διοικητικών δια¬ 
δικασιών μέσω των Κ.Ε.Π. ή άλλων δημόσιων φορέων, 
εφόσον τα δικαιολογητικά που απαιτούνται για αυτές 
μπορούν να αναζητούνται από τα Κ.Ε.Π. ή αυτεπαγγέλ- 
τως από τους δημόσιους φορείς που έχουν την αρμο¬ 
διότητα να τα εκδώσουν. 

2. Η ταυτοποίηση των χρηστών (αιτούντων) γίνεται είτε 
με χρήση προηγμένης ηλεκτρονικής υπογραφής είτε με 
χρήση προσωπικού κωδικού αναγνώρισης ο οποίος έχει 
αποδοθεί στο αιτούντα με ασφαλή τρόπο είτε κατά 
τη διαδικασία παραλαβής. Με απόφαση του Υπουργού 
Εσωτερικών, Δημόσιας Διοίκησης και Αποκέντρωσης ή 
με κοινή απόφαση του Υπουργού Εσωτερικών, Δημόσιας 
Διοίκησης και Αποκέντρωσης και του καθ’ ύλην αρμό¬ 
διου Υπουργού, όπου απαιτείται, ρυθμίζεται η κατά τον 
ανωτέρω τρόπο διαδικασία υποβολής των αιτήσεων, 
καθώς και κάθε αναγκαία λεπτομέρεια. 

3. Οι διατάξεις του άρθρου 22 του ν. 2539/1997 (ΦΕΚ 
244 Α') για υποβολή τηλεφωνικών αιτήσεων δεν θίγο¬ 
νται. 


Άρθρο 33 

Ίδρυση Κ.Ε.Π. στο Υπουργείο Εθνικής Αμυνας 

Στο τέλος της παρ. 1 του άρθρου 31 του ν. 3013/2002 
(ΦΕΚ 102 Α'), όπως ισχύει, προστίθενται εδάφια, τα 
οποία έχουν ως ακολούθως: 

«Ιδρύεται Κέντρο Εξυπηρέτησης Πολιτών στο Υπουρ¬ 
γείο Εθνικής Άμυνας. Η αποστολή και οι αρμοδιότητές 
του είναι η παροχή διοικητικών πληροφοριών και η δι¬ 
εκπεραίωση υποθέσεων πολιτών από την υποβολή της 
αίτησης μέχρι την έκδοση της τελικής πράξης, όπως 
αυτές καθορίζονται από τις κείμενες διατάξεις. Κατά 
το διάστημα της πιλοτικής λειτουργίας του Κ.Ε.Π., όπως 
αυτό προβλέπεται από τη διάταξη της παρ. 1 του άρ¬ 
θρου 15 του ν. 3260/2004, η δαπάνη που θα προκληθεί 
θα βαρύνει τον τακτικό προϋπολογισμό του Υπουργείου 
Εσωτερικών, Δημόσιας Διοίκησης και Αποκέντρωσης 
και στη συνέχεια η δαπάνη θα βαρύνει τις πιστώσεις 
του Υπουργείου Εθνικής Αμυνας. Οι διατάξεις της παρ. 
3 του άρθρου 24 του ν. 3200/2003 και του άρθρου 2 
του ν. 3320/ 2005, έχουν ανάλογη εφαρμογή και στην 
περίπτωση του Κέντρου Εξυπηρέτησης Πολιτών του 
Υπουργείου Εθνικής Αμυνας.» 

Αρθρο 34 

Σύσταση θέσης Αναπληρωτή Γ ενικού Γ ραμματέα 

Συνιστάται στη Γ ενική Γ ραμματεία Πολιτικής Προστα¬ 
σίας του Υπουργείου Εσωτερικών, Δημόσιας Διοίκησης 
και Αποκέντρωσης θέση Αναπληρωτή Γ ενικού Γ ραμμα¬ 
τέα με βαθμό Ιο της κατηγορίας Ειδικών Θέσεων και 
έδρα τη Θεσσαλονίκη. Ο Αναπληρωτής Γ ενικός Γ ραμμα- 
τέας διορίζεται με κοινή απόφαση του Πρωθυπουργού 
και των Υπουργών Εσωτερικών, Δημόσιας Διοίκησης και 
Αποκέντρωσης και Μακεδονίας - Θράκης, ύστερα από 
γνώμη του Γ ενικού Γ ραμματέα Πολιτικής Προστασίας. Οι 
διατάξεις που ισχύουν κάθε φορά και ρυθμίζουν θέματα 
σχετικά με τις αρμοδιότητες των γενικών γραμματέων 
που προίστανται γενικών γραμματειών υπουργείων, την 
οργάνωση και στελέχωση των γραφείων τους και οι 
ειδικές διατάξεις που αφορούν τον Γ ενικό Γ ραμματέα, 
προϊστάμενο της Γ ενικής Γ ραμματείας Πολιτικής Προ¬ 
στασίας εφαρμόζονται ανάλογα και για τον Αναπληρω¬ 
τή Γ ενικό Γ ραμματέα Πολιτικής Προστασίας. 

Αρθρο 35 

Καταργούμενες διατάξεις 

Από την έναρξη ισχύος αυτού του νόμου καταργείται 
κάθε γενική ή ειδική διάταξη, που αντίκειται στις διατά¬ 
ξεις του παρόντος ή ρυθμίζει διαφορετικά τα θέματα 
που αποτελούν αντικείμενο αυτού. 

Άρθρο 36 

1. Για την αρωγή στο έργο της θρησκευτικής και πνευ¬ 
ματικής καλλιέργειας των μουσουλμάνων της Θράκης, 
συνιστώνται στις Μουφτείες διακόσιες σαράντα (240) 
θέσεις ιεροδιδασκάλων ισλαμικής θρησκείας, οι οποίες 
θα καλυφθούν κατά προτίμηση από μονίμους κατοίκους 
Θράκης, μουσουλμάνους κατά το θρήσκευμα. Το έργο 
των ιεροδιδασκάλων είναι να κηρύττουν το Κοράνιο 
στα τζαμιά της Θράκης. 

Η κατανομή των θέσεων έχει ως εξής: 

- Μουφτεία Ξάνθης: Εκατό (100) 

- Μουφτεία Κομοτηνής: Εκατό (100) 

- Μουφτεία Διδυμότειχου: Σαράντα (40). 

2. Πτυχιούχοι τμημάτων θεολογικών ισλαμικών σπου¬ 
δών του εσωτερικού ή αναγνωρισμένων πανεπιστημίων 
του εξωτερικού θα καταλαμβάνουν σαράντα (40) από 
τις θέσεις αυτές. Απόφοιτοι ιεροσπουδαστηρίων ή από¬ 
φοιτοι Δευτεροβάθμιας Εκπαίδευσης, οι οποίοι έχουν 
αποδεδειγμένη γνώση της διδασκαλίας του Κορανίου 
καταλαμβάνουν τις υπόλοιπες θέσεις. 

3. Με απόφαση του Υπουργού Εθνικής Παιδείας και 
Θρησκευμάτων, μετά από γνώμη της Επιτροπής του 
άρθρου 3 και του οικείου Μουφτή, κατανέμονται κατά 
Μουφτεία οι θέσεις των ανωτέρω κατηγοριών ιεροδι¬ 
δασκάλων. 

Άρθρο 37 

Οι ιεροδιδάσκαλοι προσλαμβάνονται με σύμβαση ερ¬ 
γασίας ορισμένου χρόνου, διάρκειας εννέα (9) μηνών, 
από 1ης Σεπτεμβρίου κάθε έτους μέχρι 31 Μάίου του 
επόμενου έτους. Η σύμβαση υπογράφεται από τον οι¬ 
κείο Μουφτή. 

Οι ιεροδιδάσκαλοι θα ασφαλίζονται υποχρεωτικά στο 
Ι.Κ.Α. - Ε.Τ.Α.Μ.. 

Το ύψος των αποδοχών τους καθορίζεται με κοινή 
απόφαση των Υπουργών Οικονομίας και Οικονομικών 
και Εθνικής Παιδείας και θρησκευμάτων. Η σχετική 
δαπάνη βαρύνει τον προϋπολογισμό του Υπουργείου 
Εθνικής Παιδείας και θρησκευμάτων. 

Τα ειδικότερα προσόντα των κατηγοριών ιεροδιδα¬ 
σκάλων, τα κριτήρια επιλογής κάθε κατηγορίας, καθώς 
και η διαδικασία προσλήψεως των ιεροδιδασκάλων με 
δημόσια προκήρυξη καθορίζονται με κοινή απόφαση 
των Υπουργών Εσωτερικών, Δημόσιας Διοίκησης και 
Αποκέντρωσης και Εθνικής Παιδείας και θρησκευμάτων, 
κατά παρέκκλιση των ισχυουσών διατάξεων προσλήψε¬ 
ως προσωπικού με σχέση εργασίας ιδιωτικού δικαίου 
στο Δημόσιο. 

Αρθρο 38 

Η επιλογή των ιεροδιδασκάλων γίνεται από πενταμε¬ 
λή Επιτροπή, η οποία αποτελείται από εκπροσώπους 
των Υπουργείων Εσωτερικών, Δημόσιας Διοίκησης και 
Αποκέντρωσης, Εξωτερικών και Εθνικής Παιδείας και 
θρησκευμάτων και δύο (2) μέλη ΔΕΠ Ελληνικών Πανε¬ 
πιστημίων, ειδικών σε θέματα της ισλαμικής θρησκείας, 
μετά από γνώμη του οικείου Μουφτή. Τα μέλη της Επι¬ 
τροπής διορίζονται με απόφαση του Υπουργού Εθνικής 
Παιδείας και θρησκευμάτων. 

Αρθρο 39 

Κατά την πρώτη εφαρμογή του νόμου αυτού και πά¬ 
ντως όχι πέραν της πρώτης πενταετίας, είναι δυνατόν 
να προσληφθούν σε θέσεις ιεροδιδασκάλων και από¬ 
φοιτοι των ιεροσπουδαστηρίων Εχίνου και Κομοτηνής 
ως και απόφοιτοι σχολείων πρωτοβάθμιας εκπαίδευσης, 
εφόσον αποδεδειγμένα έχουν γνώση της διδασκαλίας 
του Κορανίου. 

Για την επιλογή των καταλληλότερων στις θέσεις 
αυτές, ανεξαρτήτως γραμματικών γνώσεων, η επιτροπή 
του άρθρου 3 προκειμένου να αποφασίσει σχηματίζει 
συνολική εικόνα για την ικανότητα των υποψηφίων, συ- 
νεκτιμώντας το ήθος, τη δραστηριότητα και την όλη 


προσωπικότητά τους, όπως επίσης και την προηγουμένη 
σταδιοδρομία τους ως ιεροδιδασκάλων. 

Αρθρο 40 

Συνιστώνται στις Μουφτείες της Θράκης δέκα (10) 
νέες οργανικές θέσεις διοικητικών υπαλλήλων. Απόφοι¬ 
τοι δευτεροβάθμιας εκπαίδευσης θα καταλαμβάνουν 
τις τρεις (3) θέσεις και πτυχιούχοι πανεπιστημιακών 
τμημάτων θα καταλαμβάνουν τις υπόλοιπες επτά (7) 
θέσεις. 

Οι θέσεις αυτές θα κατανέμονται ως εξής: 

- Μουφτεία Ξάνθης: μία (1) θέση για απόφοιτο δευτε¬ 
ροβάθμιας εκπαίδευσης και τρεις (3) θέσεις για πτυχι- 
ούχο πανεπιστημίου. 

- Μουφτεία Κομοτηνής: μία (1) θέση για απόφοιτο 
δευτεροβάθμιας εκπαίδευσης και τρεις (3) θέσεις για 
πτυχιούχο πανεπιστημίου. 

- Μουφτεία Διδυμότειχου: μία (1) θέση για απόφοιτο 
δευτεροβάθμιας εκπαίδευσης και μία (1) θέση για πτυ¬ 
χιούχο πανεπιστημίου. 

Τα προσόντα των ανωτέρω υπαλλήλων θα καθορι¬ 
στούν με απόφαση των Υπουργών Εσωτερικών, Δημό¬ 
σιας Διοίκησης και Αποκέντρωσης και Εθνικής Παιδείας 
και Θρησκευμάτων. 

Άρθρο 41 

Ρυθμίσεις για την αντιμετώπιση εκτάκτων αναγκών 
σε περίοδο ειρήνης 

1. Επίταξη προσωπικών υπηρεσιών και επίταξη ακι¬ 
νήτων και κινητών πραγμάτων, ως μέτρα πολιτικής κι¬ 
νητοποίησης για την αντιμετώπιση έκτακτης ανάγκης 
σε περίοδο ειρήνης επιτρέπονται κατά τους όρους και 
προϋποθέσεις των διατάξεων του άρθρου αυτού. 

2/Εκτακτη ανάγκη σε περίοδο ειρήνης, που επιβάλλει 
την επίταξη προσωπικών υπηρεσιών, είναι κάθε αιφνίδια 
κατάσταση, η οποία απαιτεί τη λήψη άμεσων μέτρων 
προς αντιμετώπιση αμυντικών αναγκών της Χώρας ή 
επείγουσας κοινωνικής ανάγκης από κάθε μορφής απει¬ 
λούμενη φυσική καταστροφή ή ανάγκης που μπορεί να 
θέσει σε κίνδυνο τη δημόσια υγεία/Εκτακτη ανάγκη σε 
περίοδο ειρήνης, που επιβάλλει την επίταξη ακινήτων 
και κινητών πραγμάτων, είναι κάθε άμεση κοινωνική 
ανάγκη που μπορεί να θέσει σε κίνδυνο τη δημόσια 
τάξη ή υγεία. 

3. Με απόφαση του Πρωθυπουργού, ύστερα από ει¬ 
σήγηση του Υπουργού στην αρμοδιότητα του οποίου 
ανήκει η αντιμετώπιση της αιτίας που προκάλεσε την 
έκτακτη ανάγκη, κηρύσσεται γενική ή μερική πολιτική 
κινητοποίηση, κατά την έννοια των αντίστοιχων διατά¬ 
ξεων του ν.δ. 17/1974 (ΦΕΚ 236 Α'), για την αντιμετώπισή 
της. 

4. Με την ίδια επίσης απόφαση του Πρωθυπουργού, 
εφόσον συντρέχουν οι προϋποθέσεις του πρώτου εδα¬ 
φίου της παραγράφου 2, μπορεί να εξουσιοδοτούνται 
οι υπουργοί ή οι γενικοί γραμματείς περιφερειών ή οι 
νομάρχες να προβαίνουν, με απόφασή τους, σε επί¬ 
ταξη προσωπικών υπηρεσιών. Η επίταξη προσωπικών 
υπηρεσιών πραγματοποιείται με «Φύλλα Επίταξης Προ¬ 
σωπικών Υπηρεσιών» που εκδίδονται από τις οικείες 
αστυνομικές, λιμενικές ή και πυροσβεστικές αρχές και 
επιδίδονται από όργανά τους και όργανα της δημοτικής 
αστυνομίας, καθώς και από υπαλλήλους του Δημοσί¬ 
ου και νομικών προσώπων δημοσίου δικαίου. Από την 

επίταξη των προσωπικών υπηρεσιών απαλλάσσονται 
πρόσωπα που έχουν σωματική ή πνευματική αναπηρία ή 
άλλους λόγους υγείας, εφόσον αυτοί πιστοποιούνται με 
σχετική γνωμάτευση κλινικής δημόσιου νοσοκομείου. 

5. Με την ίδια απόφαση του Πρωθυπουργού, εφόσον 
συντρέχουν οι προϋποθέσεις του δευτέρου εδαφίου της 
παραγράφου 2, μπορεί να εξουσιοδοτείται ο Υπουργός 
Οικονομίας και Οικονομικών και ο κατά περίπτωση αρ¬ 
μόδιος Υπουργός να προβαίνουν, με κοινή απόφασή 
τους, σε επίταξη ακινήτων, μη αναλώσιμων κινητών, 
καθώς και βιομηχανικών και εμπορικών επιχειρήσεων 
μαζί με τις εγκαταστάσεις τους. Η επίταξη αναλώσιμων 
κινητών επιτρέπεται σε εξαιρετικές περιπτώσεις που 
αιτιολογούνται ειδικά. Σε κατεπείγουσες περιπτώσεις, 
για την έκδοση της απόφασης επίταξης ακινήτων και 
κινητών πραγμάτων μπορεί να εξουσιοδοτείται ο οι¬ 
κείος Γενικός Γραμματέας της Περιφέρειας ή ο οικείος 
Νομάρχης. Η επίταξη ακινήτων και κινητών πραγματο¬ 
ποιείται με «Φύλλα Επίταξης» κατ’ ανάλογη εφαρμογή 
της προηγούμενης παραγράφου. 

6. Όποιος καλείται να προσφέρει τις υπηρεσίες του ή 
ακίνητο ή κινητό πράγμα κατά τις διατάξεις του άρθρου 
αυτού και είτε αρνείται να παραλάβει το σχετικό φύλλο 
επίταξης είτε αρνείται ή παραλείπει να εκτελέσει τις 
υποχρεώσεις που απορρέουν από την επίταξη, τιμωρεί¬ 
ται με φυλάκιση τουλάχιστον τριών (3) μηνών. 

7. Οι διατάξεις ιδίως των άρθρων 2 παρ. 5, 18, 19, 22 
και 23 του ν.δ. 17/1974 δεν εφαρμόζονται εφεξής για 
την αντιμετώπιση έκτακτης ανάγκης σε καιρό ειρήνης, 
εφόσον έρχονται σε αντίθεση προς τις διατάξεις αυτού 
του άρθρου. Επίσης δεν εφαρμόζεται και κάθε άλλη 
διάταξη που είναι αντίθετη προς τις διατάξεις αυτού 
του άρθρου. 

Άρθρο 42 

Χαρακτηρισμός του Νομού Πέλλας 
ως παραμεθόριας περιοχής 

1. Η παρ. 4 του άρθρου 18 του ν. 2503/1997 (ΦΕΚ 107 
Α') αντικαθίσταται ως εξής: 

«4. Οι διατάξεις της παρ. 22 του άρθρου 9 του ν. 2266/ 
1994 (ΦΕΚ 218 Α') για μετατάξεις έχουν επίσης εφαρμο¬ 
γή για το Νομό Πέλλας, το Νομό Κυκλάδων, καθώς και 
για όλα τα νησιωτικά επαρχεία της Χώρας.» 

2. Οι διατάξεις της παρ. 9 του άρθρου 67 του ν. 2683/ 
1999 (ΦΕΚ 19 Α') έχουν επίσης εφαρμογή για το Νομό 
Πέλλας. 

3. Η περίπτωση ιδ' της παρ. 8 του άρθρου 17 του ν. 
2190/1994, όπως ισχύει, αντικαθίσταται ως εξής: 

«ιδ. Κατά είκοσι (20) μονάδες για τους δημότες των 
Νομών Ξάνθης, Ροδόπης, Έβρου, Δράμας, Καστοριάς, 
Φλώρινας, Γρεβενών, Ευρυτανίας και Πέλλας ή των νη¬ 
σιών του Αιγαίου, πλην της Κρήτης, ή των νησιών Κυθή¬ 
ρων, Αντικυθήρων, Ιθάκης, Παξών, Οθωνών, Ερείκουσας 


και Μαθρακίου ή παραμεθόριων περιοχών των Νομών 
Θεσπρωτίας, Ιωαννίνων, Κιλκίς και Σερρών, όπως οι πε¬ 
ριοχές αυτές καθορίζονται με απόφαση του Υπουργού 
Εσωτερικών, Δημόσιας Διοίκησης και Αποκέντρωσης, 
οι οποίοι δεσμεύονται να υπηρετήσουν επί μία τουλά¬ 
χιστον δεκαετία σε θέσεις υπηρεσιών του Δημοσίου ή 
των νομικών προσώπων της παρ. 1 του άρθρου 14 του 
παρόντος ή της παρ. 3 του άρθρου 1 του ν. 2527/1997, οι 
οποίες προκηρύσσονται, στον αντίστοιχο νομό ή νησί 
ή παραμεθόρια περιοχή.» 

Αρθρο 43 
Έναρξη ισχύος 

Η ισχύς του νόμου αυτού αρχίζει από τη δημοσίευσή 
του στην Εφημερίδα της Κυβερνήσεως, με εξαίρεση 
τα άρθρα 5 και 7, η ισχύς των οποίων αρχίζει από 
1.1.2008. 

Παραγγέλομε τη δημοσίευση του παρόντος στην 
Εφημερίδα της Κυβερνήσεως και την εκτέλεσή του ως 
νόμου του Κράτους. 

Αθήνα, 22 Φεβρουάριου 2007 

ΚΑΙ ΤΡΟΦΙΜΩΝ 

Δ. ΑΒΡΑΜΟΠΟΥΛΟΣ 

Ε. ΜΠΑΣΙΑΚΟΣ 

ΔΙΚΑΙΟΣΥΝΗΣ 

ΤΟΥΡΙΣΤΙΚΗΣ ΑΝΑΠΤΥΞΗΣ 

Α.ΠΑΠΑΛΗΓΟΥΡΑΣ 

Φ. ΠΑΛΛΗ-ΠΕΤΡΑΛΙΑ 

ΔΗΜΟΣΙΑΣ ΤΑΞΗΣ 

ΕΜΠΟΡΙΚΗΣ ΝΑΥΤΙΛΙΑΣ 

Β. ΠΟΛΥΔΩΡΑΣ 

Ε. ΚΕΦΑΛΟΓΙΑΝΝΗΣ 


Θεωρήθηκε καί τέθηκε η Μεγάλη Σφραγίδα του 
Κράτους 

Αθήνα, 23 Φεβρουάριου 2007 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΑΝΑΣΤΑΣΗΣ ΠΑΠΑΛΗΓΟΥΡΑΣ 

